Irekia Eusko Jaurlaritza - Gobierno Vasco :: Segurtasuna RELaTED izeneko egitasmo europarraren batzorde nagusian parte hartzen ari da, Helsingen (Dinamarkan)\nSegurtasuna RELaTED izeneko egitasmo…\nIurretako Ertzaintzaren baserako energia eraginkorraren sistema\nSegurtasun Saila RELaTED izena duen egitasmo europarraren batzorde nagusian parte hartzen ari da. Batzar hori 2019ko azaroaren 12tik 14ra Helsingen (Danimarkan) egiten ari da, eta egitasmoan aurreikusitako batzarren artean bostgarrena da. Lehenengoa, 2017ko azaroaren 2an eta 3an Tecnalia Korporazio Teknologikoaren instalazioetan (Zamudio) eta Iurretako Ertzaintzaren basean egin zen, bigarrena, 2018ko maiatzaren 15, 16 eta 17an, Tartun (Estonian) egin zen, hirugarrena, 2018ko azaroaren 28, 29 eta 30rean, Belgraden (Serbian) egin zen eta, laugarrena, 2019ko maiatzaren 21,22 eta 23an Taastrup-Kopenhagen (Danimarkan) egin zen.\n"Batzar honen helburua da, proiektuaren gaur egungo egoera aztertzeaz gain, bere lan-sortetan aurrera egitea. Proiektuaren xede nagusia da konfort sistema iraunkorra eta efizientea diseinatzea. Sistema hau instalatuko da Iurretako Ertzaintzaren basean eta hainbat tipologiatako gune batzuetan, Belgraden (Serbian), Tartun (Estonian) eta Vingen (Danimarkan), hain zuzen ere", esan du Guadalupe Camino, Kudeaketa Ekonomiko eta Baliabide Orokorren zuzendariak . Arestian aipatutako konfort sistema iraunkorra Europako iparraldeko herrialdeetan garatzen ari den teknologia berri batean oinarrituta dago. Teknologia hori energia efizientearen sistemetan datza, hau da, eraikinetan konfort handiagoa lortzeko era iraunkorrean, tenperatura baxuko ur-jarioen hodien bitartez. Egitasmoak Europako Ekonomia Erkidegoaren laguntza eta finantzazioa dauzka teknologia hau beste herri europar batzuetara hedatzeko asmoz, bereziki kontinentearen hegoaldean kokatuta daudenetara.\nSegurtasun Sailaren ordezkariak Kudeaketa Ekonomikoaren eta Baliabide Orokorren Zuzendaritzaren Azterketa eta Egitasmo Arloa eta Instalazio eta Segurtasun Arloa izango dira. Segurtasun Sailaz gain, beste enpresa eta entitate batzuek parte hartzen dute batzar nagusian, besteak beste, Tecnaliak (proiektuaren bultzatzailea), Energiaren Euskal Erakundeak (EEE), Industrias IMARek, Taller de Comunicación delakoak, eta Suediako, Norvegiako, Belgikako eta Poloniako hainbat enpresatako arduradunek eta fabrikatzaileek.


Zorione Etxezarraga | Astigarragako EAJ-PNVren udal hauteskundeetarako zerrenda: anitza eta herriaren zerbitzura - Zorione Etxezarraga\nHemen daukazue gure zerrenda aurkezteko egin dugun prentsa-oharra eta herriko kronikan argitaratu diguten berria.\nTalde indartsua, anitza eta herriaren zerbitzura lan egiten jarraitzeko prest!\nASTIGARRAGAKO EAJ-PNVk JESUS MARI SANTOS BURU IZANGO DUEN ZERRENDA AURKEZTU DU\nJELTZALEEK HERRITAR GUZTIENTZAKO LAN EGITEKO KONPROMISOA HARTU DUTE, “BAZTERKETARIK GABEKO ASTIGARRAGA PLURALA” NAHI DUTELAKO\nAstigarragako Eusko Alderdi Jeltzaleak maiatzeko udal eta foru hauteskundeetarako osatu duen eta Jesus Mari Santos buru izango duen zerrenda aurkeztu du. Hautagaiak azaldu duenez, EAJ-PNVren zerrenda berria “oso plurala da, eta adin eta lanbide ezberdinetako gizon-emakumeek osatzen dute”. Izan ere, herrigintzan urte mordoa eman duten pertsonek, jakituria berria ekarriko duten ikasleek eta alor ezberdinetako profesionalek egin dute bat zerrendan.\nHonako astigartarrek osatzen dute zerrenda: Jesus Mari Santos, Zorione Etxezarraga, Jon Arregui, Ramon Aranzasti, Olaia Pastoriza, Nerea Zusberro, Jon Basterra, Zigor Irastorza, Josetxo Goicoechea, Pilar Torrecilla, Inaxio Uriondo, Felix Zusberro eta Urkiri Salaberria.\nHain profil ezberdinetako jendea elkartu izana da, hain zuzen ere, jeltzaleen hautagaitzaren bertute nagusienetariko bat. Santosek ziurtatu du gizon-emakume guzti hauen helburua dela “guztiontzako Astigarraga baten alde lan egitea, bazterketarik gabeko herri plurala” nahi dutelako guztiek.\nJeltzaleek jakinarazi dute Astigarraga hazi arazi nahi dutela herritarren eskutik, bizilagunak entzun eta haien beharrei erantzuteko. Ildo horretan, ezker abertzalearen gobernatzeko era salatu dute: “Parte hartzeaz hitz egiten dute, baina ez dute praktikan jartzen eta euren proiektuak inposatzen dituzte, atez atekoarekin ikusi ahal izan genuen bezala”. Jarrera sektarioak alde batera utzita, EAJ-PNV “astigartarren ondoan” egongo dela ziurtatu dute, eta erabaki garrantzitsuenetan herritarren iritzia kontuan hartuko dutela”. Horren adibide da atez atekoari buruz galdeketa egiteko hartu duten konpromisoa: Herritarrak alde ez badaude, hondakinak biltzeko beste sistema bat ezarriko dute, edonola ere, herritarren oniritzia daukan sistema izango da.\nSantosek eta bere taldeak prestatutako proposamenen artean bada garrantzia handiko beste bat: 2009. urtean EAJ-PNVk onartu zuen Plan Orokorra garatzen jarraitzea, uste baitute ezker abertzalea plan honetan aurreikusten ziren proiektu eta aurrekontuez baliatzen ari dela bere “proiektu eza” ezkutatzeko. Jakinarazi dute Plan Orokorrean babes ofizialeko etxeak, bai eta kultur etxe berria aurreikusten direla. Horrez gain, jeltzaleek auzoetan inbertsioak egiteko asmoa erakutsi dute, eta baita kaleak eta landa guneak atontzeko beste 100.000 euro gordetzekoa ere.\nEAJ-PNVren proposamenen artean badira beste aipagarri batzuk: zerbitzu sozialak bermatzea behar handienak dituztenei, kiroldegia berritzea, Astigarraga sagardoari lotutako gune turistiko bilakatzea, Buruntzaldea osorako garapen agentzia eratzea eta adineko eta gazten aisialdirako proposamenak hobetzea. “Ideia asko ditugu eta lantalde bikaina eratu dugu Astigarraga hobetu eta herriak behar duen bultzada emateko”, ondorioztatu du Santosek.


Olasagastik finalerdietan izateko bidea egin du - GARA\nOlasagastik finalerdietan izateko bidea egin du\nJoxemiel Peñagarikanok galdu egin zuen Arrospideren aurka, eta lehiaketatik kanpo geratuko da. Lebaurukoak, aldiz, aukera guztiak zabalik ditu\nUrrezko Aizkoran jokatu diren bi jardunaldi hauetan, ezbairik gabe, bi gauza argi geratu dira: alde batetik, Joxemari Olasagastik finalerdietan izateko txartela eskuratu du, eta bestetik, Joxemiel Peñagarikano lehiaketatik kanpo geratuko da.\nAtzo goizean eta arratsaldean izan ziren saioak, Urduñan eta Idiazabalen, eta bietan zaleek erantzun ona eman zuten. Bietan, aizkolariek lan bera izan zuten. Hasteko, 45 ontzakoa zeinek kolpe gutxiagotan moztu neurtu behar zuten. Ondoren tamaina bereko enborrarekin erlojuz kontra neurtu ziren. Hirugarren lanean, 45 ontzakoa zutik erdibitu behar zuten. Laugarrengoan, ordea, 60 ontzako enborra moztu behar izan zuten, eta bosgarrengoan, oin bateko bat zutik, eta bestea etzanda. Azkenik, bi 45 ontzako eta lau kana-erdiko erdibitu behar izan zituzten.\nAtzo goizean, Arrospidek hasieratik bukaerara menderatu zuen Peñagarikano, proba guztiak bereganatu baitzituen. Kolpekakoan, 30.ean bota zuen Leaburukoak, eta hiru gehiago behar izan zituen Beizamakoak. Erlojuz kontrakoan, 44 segundotan erdibitu zuen Arrospidek, eta 53tan Peñagarikanok. Zutikakoan, 1.21 izan zen irabazlearen denbora, eta 1.51 galtzailearena. 60 ontzakoarekin ere Arrospide nagusi, eta minutu bat eta 53 segundo kendu zizkikon. 1.48 izan zen irabazlearen denbora. Oin batekoarekin ere, Leaburukoak ez zuen izan errukirik, eta irabazi egin zuen. 1.31 izan zen bere denbora, eta minutu erdi bat kendu zion Beizamakoari.\nLan luzean ere, atzoko onena izan zen Arrospide. 12.39 izan zen bere denbora, eta 13.00 Peñagarikanorena. Lan guztiak burutzen, 17 minutu eta 58 segundo behar izan zituen Arrospidek eta 20 minutu eta 28 segundo, berriz, Peñagarikanok.\nAtzo arratsaldean, Joxemari Olasagastik lortu zuen finalerdietako txartela, Azurmendiri irabazita. Igeldokoak, kolpekako saioa galdu egin zuen, baina gainerako guztiak irabazi egin zituen.\nKolpekakoan, ordea, Azurmendik erraz irabazi zuen. 33 tan erdibitu zuen 45 ontzakoa, eta Igeldokoak zortzi gehiago behar izan zituen. Hortik aitzinera, ordea, Olasagasti nagusitu zen. Erlojuz kontrakoan, 42 segundotan erdibitu zuen enborra, eta zazpiko aldea kendu zion Arriarangoari. Zutikakoan, 1.04 izan zen irabazlearen denbora, eta hamar segundo gehiago behar izan zituen Azurmendik. 60 ontzakoarekin, 1.50 izan zen Olasagastiren denbora, eta 2.23 Azurmenedirena. Oin batekoarekin ere bera nagusi. 1.52 eta 2.24 izan ziren denborak. Lan luzean, 13.48 izan zen Olasagastiren denbora, eta 15.53 Azurmendirena. Orotara, 19.57 izan zen Olasagastiren denbora eta 22.56 Azurmendirena.\nFinal-laurdenak amaitzeko hiru jardunaldi falta dira, multzo bakoitzeko bat. Batean Nazabal sailkatuta dago, eta Arriaren eta Rekondoren artean, atarikoa jokatzeko txartela izango dute jokoan. Bigarrengoan, Olasagasti sailkatuta dago, eta atarikorako Azurmendiren eta Lopezen artean erabaki beharko dute. Hirugarrengoan, lehen eta bigarren postua erabaki beharko dute Arrospidek eta Larretxeak.\nMugertza eta Kañamares\n23 urtez azpiko lehiaketan, Mugertza II.ak lortu zuen sailkatzea, Rodriguezi irabazita. 18 urtez azpikoan, aldiz, ezuste handia izan zen, Kañamares III.ak ezustean hartu baitzuen mendean Mugertza III.a.


Larrialdiei aurre egiteko plana Gipuzkoan uholdeak direla eta, ekainaren 12an\nAzken eguneratzea: 2018/06/12 16:05 (UTC+2)\nBidasoa, Urumea eta Oiartzun ibaietako goi-ibarrean metro koadroko 80 litro ur pilatu daitezke.\nGoiz korapilatsua, Irunen\nDenborale gogorra, Donostian\nEuri-jasa handien ondorioz ur-jauzia sortu da Hondarribian\nEusko Jaurlaritzako Larrialdiei Aurre Egiteko eta Meteorologiako Zuzendaritzak Larrialdi Plan Berezia alerta fasean aktibatu du prezipitazio handiak espero baitituzte datozen orduotan eta uholde arriskua baitago Bidasoa, Oiartzun eta Urumea ibaietako arroetan.\nPrentsa-ohar baten bidez zabaldutakoaren arabera, ibai horien egoera ikusita eta Gipuzkoan datozen orduotan prezipitazio handiak izatea espero direla jakinda, Segurtasun Sailak EAEko Uholdeei Aurre Egiteko Larrialdi Plan Berezia aktibatu du, alerta fasean.\nHori dela eta, Ertzaintza, suhiltzaileak, udaltzainak eta boluntarioak, besteak beste, adi egongo dira datozen orduotan.\nHasta el momento la mayoría de las intervenciones son por árboles y ramas caidas en vía pública #bomberos #uholde ¿\nMomenturarte interbentzio gehienak bide publikoan eroritako zuhaitzen ondorioz dira #suhiltzaileak #uholde ¿\n— Bomberos Euskadi (@BomberosEuskadi) 12 de junio de 2018\nBestalde, Eusko Jaurlaritzako Segurtasun Sailak abisu horia aktibatu du gaurko (asteartea) eta biharko (asteazkena) Gipuzkoa ekialdean prezipitazio handiak izatea espero delako.\nAzken bi horiek ere kontuan hartuta, zazpi dira jada astebetean Euskadin aktibatutako abisu horiak.\nHorrela, astearte honetan 21:00etatik 00:00etara izango da indarrean abisu horia; izan ere, metro koadroko 60 litro ur pilatu daitezke 24 ordutan Gipuzkoako ekialdean, prezipitazio ertaina egingo baitu, iraunkorra eta oso ugaria, eta baliteke zenbait tokitan handia izatea.\nAsteazkenean abisu hori aktibatuko dute berriro 09:00etatik 12:00etara.\nNota de prensa: En Fase de Alerta del Plan Especial de Emergencias ante el riesgo de Inundaciones en las cuencas BIDASOA, OIARTZUN y URUMEA.__Prentsa oharra: Uholdeen Larrialdi Plan Bereziaren Alerta Fasean BIDASOA, OIARTZUN eta URUMEA ibaietan. #abisuhoria #euria #uholdea pic.twitter.com/qGHd7AFNSO\n— SOS Deiak - 112 (@112_SOSDeiak) 12 de junio de 2018\nLehen eragozpenak sortu ditu euriak Irunen, batez ere, Jaitzubian. Olaberria auzoan jaso dira oraingoz arazorik handienak, errepidea urez beteta baitago. Hala ere, uholdeak beste toki batzuetara ere heldu dira.\nTxingudi ikastolan, esaterako, jolastokia putzuz beteta dago, eta 13:15ean bukatutzat emango dituzte gaurko eskolak, euri jasen ondorioz.\nBestalde, Añarbeko zerbitzu teknikoek jakitera eman dutenez, iragarritako aurreikuspen meteorologikoaren aurrean, 10:00etatik aurrera urtegia husten hasi dira; 14:30 arte hustuko dute, betiere Urumea ibaiaren mailak uzten duen bitartean.\nAñarberen egoera partea / Parte de situación Añarbe pic.twitter.com/YiVCjKS3eP\n— Aguas Añarbe Urak (@AnarbeUrak) 12 de junio de 2018\nEuskalmet Euskal Meteorologia Agentziaren arabera, gaur eta bihar zerua oso hodeitsu edo estalita egongo da. Egunaren bigarren zatian, zerua hodeitsu egongo da Bizkaian eta Araban. Gipuzkoan euri txiki edo ertaina egingo du, bereziki ekialdean; bertan oso ugaria eta iraunkorra izango da, eta baliteke zenbait tokitan handia izatea. Gainerakoan, euri txikia egingo du noizbehinka, bereziki goizean.\nOstegunean, zerua hodeitsu egongo da; arratsaldean, hodeiak gutxitu egingo dira, bereziki hegoaldean. Euri txikia egingo du isurialde atlantikoan eta arratsaldean atertzera egingo du.\nOstiralean, egunaren lehen partean, zerua hodei gutxirekin egongo da; arratsaldean, hodeiak ugarituko dira, eta zerua oso hodeitsu geratuko da gauean.


GURE GARAIKO MATXINADA\nIraganeko gertaera erabakiorren urteurrenak. Zer pentsa eragiten diguten urteurrenak bildu dira aurten. Duela 150 urte argitaratu zuen Karl Marxek bere Das Kapital obra erraldoia; duela 100 urte iraultza sobietarrak historia erdibitu zuen jendartearen errotiko eraldaketa egingarria zela erakutsiz; duela 50 urte erail zuten Bolibian Che Guevara Cuban garaitutako iraultza zabaldu nahian zebilela; kalera atera zen gure herria duela 40 urte amnistia eta frankismoarekiko benetako haustura defendatzeko… Floren Aoiz. Iratzar Fundazioko kidea.\nOROIMEN ARIKETAK ERALDATZAILEAK BILAKATU DAITEZKE EZTABAIDA TERMINO ESENTZIALISTA EDO HISTORIZISTETAN KOKATU BEHARREAN, HISTORIA ABIAPUNTU HARTURIK ETORKIZUNERAKO AGENDEN ARTEKO TALKAN UZTARTZEN BADIRA. KOMENI ZAIE EZKUTATZEA SOZIALISMOAREN ALDEKO BORROKAK ONURA ERRALDOIAK EKARRI DIZKIOLA MUNDURAI, BESTEAK BESTE URRATU NAHI DUTEN “ONGIZATEAREN ESTATUA”, PENTSA-EZINA DA LANGILERIAREN PRESIOA ETA ESTATU SOZIALISTEN ERREFERENTZIARI ERREPARATU GABE.\nUrteurrenak inspiragarriak dira, aukera ematen baitigute ibilbide historikoa gogora ekarri eta hainbat ondorio ateratzeko. Batzuetan, lehen mailako gatazketarako aukera bilakatu dira. Esaterako, izugarrizko garrantzia izan zuen Nafarroan 1512ko konkistaren urteurrenak aldaketa desira sozial eta politikoaren indartze eta artikulazioan. Batetik, espainiar erresumarekiko itun askearen errelato historiko hegemonikoa kolokan jarri zuelako eta, bestetik, aurretik abiatutako mobilizazioetarako bultzada izan zelako.\nAldaketa instituzioetara eraman zuen borroka eta irizpide nagusien eboluzio zikloan uztartu zen konkistaren salaketa. Ariketa eraldatzailea bilakatu zen eztabaida termino esentzialista edo historizistetan kokatu beharrean, historia abiapuntu harturik etorkizunerako agenden arteko talkan uztartu baitzen.\nHalaber, oso emankorra izan da iraganeko matxinada eta era berezian 1714ko gertaeren oroimena Kataluniako soberanismorako, han ere tentaldi nostalgikoak baztertu eta oroimena eztabaida politikoan tokitu zuelako. Gaur egun, ekimen instituzionaletatik desobedientzia ekintzetara XVII. mendeko matxinada gogoratzen duen Els Segadors kantua erabiltzen den bakoitzean baieztatzen da oroimenaren gaitasun sortzaile eta eraldatzailea.\nDenboraren kudeaketa beti botere lehiaren esparrua izan da, eta da. Nork kontrolatzen duen denbora, nork esaten duen noiz hasten den garai bat eta noiz isten den, nork aukeratzen duen oroitu, ospatu ala ahantzi beharrekoa, hauek guztiak afera potoloak dira, haien atzean jokoan boterea baitago, finean. Eragin handiko erabakiak izaten dira horiek, ezkutuan ematen badira ere, zentzu komun naturalizatuaren adierazpen gisa, eta ez interes eta ikuspegien gatazkan kokatutako asmo zehatzen gauzapen gisa. Nafarroako edo Kataluniako kasuetan atzeman denez, gakoa ez da oroimenaren ikuspegira mugatzen, garaiko aldarrikapen eta borrokekiko lotura erabakigarria baita.\nNeoliberalismoa borroka askatzaileen oroimenaren kontra; alternatibaren kontra finean Munduan nagusitu den neoliberalizazioan pobre eta aberatsen arteko ezberdintasunak areagotzen ari dira, gehiengoen bizitza eta lan baldintzen prekarizazio material eta orokorra areagotzen delarik. Prozesu hauen irabazleek badakite zapalkuntzak erreakzioak pizten dituela, hala izan baita beti historian. Erreferentziarik gabe utzi nahi dituzte protesta hauek, zerumuga estrategikorik gabe, bestela esanik, errealitatea errotik aldatzeko ikuspegirik gabe.\nHorregatik da hain garrantzitsua alternatiba ezaren irudikapena, injustiziek ekartzen dituzten erreakzioak neutralizatzeko funtsezkoa baita. Horregatik hain zuzen ezkutatu edo zikindu behar dute iraultza eta borroka eraldatzaileen oroimena. Konkista sozialen hari gorria estali nahi dute, mendeetako borrokek ekarri dituzten hobekuntza guztiak Berlingo Harresiaren erorketaren hautsaz lainotzeko.\n“Borroka eraldatzaileek porrot egiten dute edo, aurrera jarraitzekotan, aldatu nahi zuten mundua baino makurragoa sortzen dute”; hau da naturalizatu nahi duten errelatoa, protestak inmediatismo edo fragmentazioan ito daitezen, bestelako mundu baten itxaropenik sortzeko gaitasunik gabe. Ez zaie komeni, ondorioz jendeak oroi dezan inork espero ez zuen iraultza gertatu zela Errusian duela 100 urte, ustekabeko garaipena izan zutela deskolonizatzaileek hamaika herritan eta iraultzaileek Cuban eta munduko beste hainbat lekutan. Komeni zaie ezkutatzea sozialismoaren aldeko borrokak onura erraldoiak ekarri dizkiola munduari, besteak beste orain urratu nahi duten “Ongizatearen Estatua”, pentsaezina langileriaren presioari eta Estatu sozialisten erreferentziari erreparatu gabe. Iraultzaren oroimena eta itxaropena suntsitzea egungo sistemaren egonkortasunerako oinarria da.\nEz dira garai errazak eraldaketa sakonak sustatu nahi ditugunendako, ez Euskal Herrian ezta inon ere. Baina horregatik hain zuzen, epe laburreko erronka zehatzek gure indarrak askotan irentsi arren, ezinbestekoa da epe luzeko begiradari eustea, kapitalismoa gainditzeko dema gogoan izanda, gure jarduera guztiak norabidetzen dituen ipar orratz gisa. Sozialismoa, komunismoa, feminismoa, zapalkuntza ororen gainditzea, jendartearen eta politikaren nagusitasuna elitearen eta kapitalaren gainean jartzea, herrien burujabetzak inperioak gailentzea… Hauek dira gure zerumugak eta XXI. mendeko hautu iraultzaileak norabide horretan urrats sendoak ematea eskatzen du, hitzetatik harago. Alferrikakoa da hainbat kartografia zaharren gaineko hautsa astinduz ibili nahi izatea, erantzunak aspaldiko liburuetan daudela sinetsiz edo. Das Kapital bezalako ekarpenak testu sakratu gisa hartu eta dogmatismoen oinarri bilakatzea ez da inoiz ideia ona izan eta orain ere zapuzgarria da akats zaharren errepikapenean zenbat energia galtzen den ikustea. 1917ko iraultzaren mendeurrenaren oroimen ekimen batzuen inguruan gertatutakoa oso argigarria da: ariketa nostalgiko dogmatikoek ez dute ezertarako balio. Historia sakonki aldatu zuen gertaera baten oroimena sektarismo antzuaren ikur bihurtu nahi izateak zer pentsa eskaintzen digu: zaila da biderik onena aurkitzea, baina porrotaren bidea non dagoen ikustea lagungarria da, bidegurutzean aukera hori baztertzeko.\nEzkerraren sektore batzuk melankolian edo postureo estetiko sasi-iraultzaileetan gelditu diren bitartean, guk argi ikusi dugu: urteurren hauek baliagarriak izan daitezke neoliberalismo zitalak ezarri nahi digun alternatiba ezaren logikari aurre egiteko. Gure garaiko iraultza eta matxinadak Ez gaude, zorionez, Berlingo Harresiaren erorketa ikur bilakatu zuten kapitalismoaren garaipen errelatoaren une gorenean. Historiaren bukaeraren fantasia leherrarazi du errealitateak ordudanik, erresistentzia eta alternatibak eraikitzeko saioak biderkatu direlarik. Neoliberalizazioak erresistentzia indartsuak aurkitu ditu eta mundu multipolarra gorpuzten ari da, AEBen nagusitasuna kolokan jarriz. Baina, kasu, David eta Goliathen arteko lehia da hau eta neoliberalismoaren indarrak eragile alternatiboenak baino askoz ere boteretsuagoak dira. Beste zibilizazio baterako urratsak ematea oso zaila da gure garaiko munduan, baina inoiz baino beharrezkoagoa da alternatiba sistemikoaren ikuspegia berritzea, zerumugarik gabe, ipar-orratzik gabe ez baitago inora joaterik. Borroka eta emantzipazioaren ideien globalizazioa ere gertatzen ari da gure garaian, esperientziak, saioak eta egitasmoak bazter batetik bestera doazelarik, konexio berriak ahalbidetuz. Haserrea globala bilakatzen ari da, eta erreferentzia unibertsalak tokian tokiko borrokak indartzeko baliagarriak dira, isolamendua eta inpotentzia gainditzeko lagungarriak direlako. Planeta bera arriskuan jarri duen anabasa neoliberalari ezetz esatea baino gehiago behar duela ondorioztatu du gero eta jende gehiagok munduko bazter guztietan, baina borroka eta eragileen artikulazioak ez dira errazak eta nonahi atzematen dira indibidualizazioaren eta loturen prekarizazioaren ondorioak, baita herri mugimenduen eta ezkerreko eragileen esparruan ere.\n1917ko iraultzak historia erdibitu zuen, aipatu dugunez, baina ez gaude jada garai historiko hartan, beste batean baizik. Ez ditugu egungo Neguko Jauregiak hartuko 1917ko eskemak kopiatuz. Gure garaietako erresistentziei alternatiben irudikapena gehitu behar zaie, beste zibilizazio baterako trantsizioaren ikuspegia, hots, eta horretarako sozialismoaren zerumugaren gaurkotzea eta eraldaketa estrategien egokitzea ezinbestekoak dira. XXI. mendeko erantzunak eman behar dizkiegu XXI. mendeko erronkei. Ezkerraren eta mugimendu askatzaileen egokitzearen eta autokritikaren beharra eta gure garaiko erronkei gure garaiko formulen bidez erantzuteko premiari erantzun behar diegu, argi izanik ariketa hau ezin dela joera defentsiboz egin, iraultza eta sozialismoaren bilan neoliberalaren terminoetan, emantzipazioaren esparru barnetik baizik, emantzipazioaren logikatik, hots.\nLogika honek akatsak hartzen ditu aintzat eta akatsen arrazoiak bilatzera bultzatzen gaitu, errepika ez daitezen, baina, une berean, lortutakoaren garrantzia azpimarratzera garamatza. Areago, lortutakoaren aldarrikapenetik abiatzen da, emantzipazioaren egitasmoa aurreko belaunaldien borrokan oinarritzen da, ez era mekanikoan errepikatzeko, jakina, hobetzeko baizik, baina bilan horren oinarri eraldatzaileak baliatuz, derrotismoak baztertuz. Gaur egungo mundua ez baita posible den bakarra, historia ez baita bukatu.\nIzan ere, horixe erakusten digute iraganeko borroka eta pentsamendu ekarpenek, eta era berezian 1917ko iraultzak. Aldaketa egingarria da, historia ez baitago agorturik, etorkizunaren gidoia ez baitago idatzita. Mundua erroetatik aldatzea badago, gertatu da, gertatzen ari da, eragin mugatua bada ere (Hego Ameriketako aldaketa prozesuak, Kurdistan…) Hau non eta XXI. mendeko Europan aldarrikatzea oso beharrezkoa delakoan gaude, aipatu dugunez kapitalaren logika bazter guzietara zabaldu delako, askatasuna, aldaketa, aurrerapena eta iraultza bera edukiz hustu eta kontsumo aukeren esparruan kokatuz.\nAutokritika zorrotzaren beldurrik gabe, iraganetik ikasten jakin behar dugu. Eraldaketa ezin da goitik behera ezarri, alderdi batek ezin du herria ordezkatu; estatua funtsezko eragile eta borroka esparrua da, baina ezin du jendartearen taupada menperatu; feminismoa edozein eraldaketaren oinarria da, derrigorrez; eta planetaren biziraupena bermatu beharra dago, hondamendira baitoa. Badugu zer pentsa eta Leninek berak idatzi zuenez, batzuetan berriro hasi beharra dago, bidea ongi egin ahal izateko. Iraultza eta sozialismoaren egitasmo historikoa berritu behar dira derrigorrez. Ez dakigu zein izanen den etorkizunean aspaldiko erreferentzia hauek hartuko dituzten formak. Ezinezkoa da aurretik esatea nolakoak izanen diren etorkizunaren borroka emantzipatzaileak. Gure herriaren burujabetzaren aldeko borrokaren ibilbidean ikasi dugu noraino diren kaltegarriak dogmatismo eta ortodoxia itxiak. Burges txiki gisa hartu gaituzte, gurea askapen borroka denik ukatuz, benetako iraultza, marxismoa eta sozialismoaren izenean. Argi dago hor ez dugula bide edota formula berrietarako inspiraziorik aurkituko. Kapitalak, bloke sozialistaren kontrapuntua gaindituta, demokrazia liberala bera sakrifikatzeko aukera jarri du mahaiaren gainean. Askatasun demokratikoak herriaren konkistak dira, baina liberalismoak ikur bilakatu zituen, eta bandera nagusi gisa ezaugarritu zituen “autoritarismo” komunistaren aurrean. Klaseen arteko borrokan kokatuta zegoen demokrazia eredu burgesa, langileria eta herri sektoreen boterea galarazteko. Parte hartze aukerak eta hainbat eskubide eta onura eskaintzen zizkien, behartuta eta iraultzaren arriskua oztopatzeko, baina kontra-ofentsibara pasa ziren aspaldi eliteak eta gaur egun oso bestelakoa da egoera.\nDemokrazia, burujabetza eta neoliberalizazioaren gainditzea loturik agertzen dira abian dauden eraldaketa prozesuetan, Boliviatik Kurdistanera. Iraultza demokratikoak dira, forma anitzekoak, deszentralizatuak, teorizazio eta estrategia berriak asmatzen ari direnak. Batzuetan oztopo eta zailtasunetan korapilatzen dira, aurrera ezin eginaz, baina beste batzuetan urrats erraldoiak emanaz eta erakutsiz alternatibaren eraikuntza ez dela biharko dema intelektual hutsa.\nFeminismoa, parte hartzea eta gure planetarekiko atxikimendua dira iraultza berrien oinarriak. Komunismoaren zerumuga gaurkotzen ari dira hamaika mugimendu eta eragile munduko bazter guzietan, hamaika borroka elkartuz. Gure garaiko matxinada eta iraultzak dira, inperfektuak, mugatuak, kontraesanez beteak, garai guztietako iraultza eta matxinada guziak bezala.\nEraldaketa aukerarik ez dagoela aldarrikatzen duen arrazionaltasun neoliberalak, modu esanguratsuan, pentsamendu baikorra hauspotzen du, zeinaren arabera edozer lortzen ahal da, sakonki desiratu eta lortzeko indar oroz jardunez gero. Amerikar mirakulua unibertsalizatu dute, edozein pertsona aberats bilaka daitekeela sinetsaraziz eta, ondorioz, pobrezia edo zapalkuntzaren arduradun bilakatuz jendartearen goialdean ez dagoena. Desberdintasunak eta menpekotasunak ezkutatzen ditu diskurtso kontraesankor baina emankor horrek, herritarrak nahiz herri zapalduak bere egoeraren erantzule nagusi bihurtuz.\nGustuko ez dugun arren, diskurtso horren menpe bizi gara, hegemonikoa baita. Eta iraultzaren auzia kokapen honetan dago trabaturik, zapuzketa eta boluntarismoaren artean eskuak loturik. Askatu beharra dago, alta, bide berriak irekiz eta gogoa baldintza materialak eraldatzeko estrategiekin uztartuz. Bestela esanik, iraultza perfektuaren mitoak ezin du aldaketa urrats mugatuagoen mesprezua ekarri, eta halaber, urrats horien defentsak ezin du eraldaketa sistemikoaren zerumuga lainotu, ikuspegi estrategikoaren galerak iniziatiba oro kapitalaren irenste gaitasun erraldoiaren menpe kokatzen baitu.\nNeoliberalismoaren hegemonia eta ezkerraren erreferentzia alternatiboen ahulezia aintzat hartuta, oso inportantea da aldaketak eragiteko aukerak bilatzea, sistemaren lubakiak kokatuz eta zulo handiak irekitzeko baliatuz. Hori ez da lortuko iraultzaren aldarrikapen ozen bezain hutsen bidez, estrategia emankorrei esker baizik. Alferrikakoa izan beharko litzateke, izan ere, baina inoiz ez dago soberan oroitzea iraultzaileen erronka iraultza egitea dela, ez iraultzaz hitz egitea. Katalunian piztutako matxinada demokratiko-soberanista dugu gure garaiko formula interesgarrienetakoa, esaterako. Neoliberalismoak zigortutako lurralde horretan, desdemokratizazio zentralizatzaile espainiarrak protesta ziklo indartsua ekarri du eta, modu esanguratsuan “marxista” eta “komunista” ortodoxo eta dogmatikoen errefusa lortu du matxinada horrek, benetako iraultza ez dela, burgesiak zuzentzen duela eta antzeko ergelkeriak aipatuz.\nKataluniarena ez da iraultza sozialista, jakina. Errusiakoa eta Kubakoa ere ez ziren, bilakatu ziren arte. Ez dirudi erreza denik halakorik gertatzea Katalunian, baina kontua ez da hori, gure garaiko egoeran estrategia berriak garatzeko aukera baizik, eta maila horretan Kataluniak desdemokratizazioari era eraginkorrean aurre egin eta bestelako zerumugak irudikatzeko bidea erakutsi du.\nEuskal borroka ziklo berrirako gogoeta eta ikasgaiak Ireki nahi dugun mobilizazio eta borroka ziklo berrirako erreferentzia baliagarri gisa ezaugarritu nahi izan ditugu urteurren hauek, beraz. Euskal Herrian ziklo luze bati eman nahi diogu bukaera, beste bat hasteko. Batzuek, era esanguratsuan, ziklo horri ETAren derrotaren garaia deitu nahi diote, eta ukatzen dute, alta, garai berrian gaudenik. Izan ere, haientzako ez dago zerumuga alternatiborik. Guk berriz, Zohardia izena duen txostena onartu dugu gure azken barne eztabaidan. Zerumugaren sinonimoa den zohardiaren aipamenak espazio eta denbora inposatutakoak hautsi eta geureak eraikitzeko borondatea ekartzen digu gogora.\nEzker abertzalea ez zen sortu azaleko erreformak bultzatzeko. Gure mugimenduaren funtsa joko arauen eraldaketa errotikoa izan da eta gaur egun ere hautu hori baieztatu beharra dago, une bakoitzean taupada eraldatzaile horrek bere formulak hartu behar baditu ere. Iraultza eta borrokaren oroimenak borroka berrietarako indarra ematen digu eta ikuspegi estrategikoa errotzen du, nondik gatozen eta nora goazen uztartuz.\nGure garaiko matxinada eta iraultza inperfektuak aipatu ditugu lehen. Halako bat egin nahi dugu gure herrian. Marxek egin zuen Kapitalaren deskribapen kritikoaren eta egitasmo sozialistaren aurrerapenean inspiratuta, 1917ko boltxebikeen lorpen erraldoiak gogoan, gure mugimenduaren lehen urteetan hain eraginkorra izan zen Guevararen eredua aintzat hartuta, baina batez ere geure iraganeko borroketatik ikasiz eta geure bidea eginaz, gure garaietako borrokak gure erreferentzia nagusiak direlarik. Gure garaiko seme alabak gara eta izan nahi dugu, horixe baita biharko garaiaren sortzaileak izateko derrigorrezko baldintza. Gora Herria! Gora Iraultza!


Goian zerua eta behean lurra - Ahotsak.eus\nGoian zerua eta behean lurra
Aintzanek etxeko lapikoa ipintzen zuen hamar urte zituenerako. Amak eta izekok fabrikan lan egiten zuten familia aurrera ateratzeko. Gazterik alargundu zirenez, "goian zerua eta behean lurra" geratu ziren.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan BRM-096-008 kodeko bideoa nahi duzula aipatzea: ahotsak@ahotsak.eus\nAintzanek etxeko lapikoa ipintzen zuen hamar urte zituenerako. Amak eta izekok fabrikan lan egiten zuten familia aurrera ateratzeko. Gazterik alargundu zirenez, "goian zerua eta behean lurra" geratu ziren.\nGaia(k): Familia eta harremanak » Lagunartea eta familia » Etxeko giroa , Politika » Gerraostea eta Francoren diktadura » Ekonomia gerraostean\n-Asiske aulan izan da geure biximodue. Gero, hamar urte allega dxast, hamar urtin e neu esan naielez neskarik zaharrena, amak eta izekok esaten zan doztie: “Aintzanetxu, hamen imin dxot zeure eguerditxue, indxabie, eitxen ta eskolara orduko, eingo’tzazu patatatxuek sartun ta urditxue erreko zazu lapikuri. Dxangozue zeuek ta arrikotxue gero geuk ingu gatosenien biharretik.” Bidxek etorten zan di eta, ta haur halako baten, etorritze, gauien datona: "Aintzane?" ta "zer?" "Urdei zatitxu be pe ez dazu itzi, lapikuen." “Ama, zelako urdidxe? Nik ez dot egin erre baño.” “Ez dotzut esan barrure etzateko ta gero etzateko, eitxeko prijidu ta etzateko?” “Ai nik ez daitz, baie ez in kasurik pe, ain gozo dxan du gosigaz etor gariz ta.”\n-Hamar urtegaz ia...\n-Hamar urtegaz ia!\n-Inddaba lapikoa e preparetan.\n-Klaro! Eskola orduko ze ama ta koitxadak ez dauie okiñ iñondik, baserridxe bai, ta soluen itxen zan dauie bihar, ta artzizan du, goserik ez du okiñ e? Hori beti, ta iñori emon dxaten be bai asko. Gure amak eta asko lagundu dauie, eurek esan arren, beti esaten zan dauie gure amak ta izekok: “guk ez dulez okin negar itxeko astirik pe, gizonari, ze umiek, bost ime okin dxus bidxon arte, ta iñondik ez e, goidxen zerue, ta beien lurre. Asiske haulan biximodue.\nGaztainak bai, baina oliorik ez\nSukaldea eta logelak\nLangile arruntarentzat oso zaila dirua aurreztea\nSenideen bizimodua; kanpora joan beharra lanera\nKupoa entregatu behar zeneko komeriak


"Bizitzak beti itzultzen gaitu gorputzera" - Gipuzkoako Hitza\n“Bizitzak beti itzultzen gaitu gorputzera”\n2020, martxoak 06 Albisteak, gipuzkoa, Kultura 697\nGradu amaierako lan moduan, ikerketa performatibo bat egiteko eskatu zioten Maite Aizpuruari (Zumaia, 1990). Korrika egiteko makina bat aukeratu zuen, eta erabaki zuen makina horrekin zuen harreman pertsonala kontatu nahi zuela. Izan ere, konturatu zen korrikarako makina bat aukeratu zuela elementu performatibotzat, korrika egitea debekatua izan arren. Abiapuntu hori du Erresistentzia arazo fisikoa da antzezlanak. Korrikarako makina, mediku txostenak, zapatilak eta Aizpurua bera ageri dira oholtzan, elkarrekin joko bat eginez. Autobiografiatik asko duen lan bat da, eta jaioterrian bertan antzeztuko du gaur. 22:00etan izango da emanaldia, Aita Marin.\nZer esan dezakezu antzezlanak kontatzen duenari buruz?\nPerformance pieza bat da, genero ezberdinak nahasten dituena. Korrikarako makinaren aurrean jartzen naiz, eta makina horrek promesa bat iragartzen du nolabait: norbaitek korrika egingo du hor, eta ez edozein modutan, ondo egingo du; gorputz mota jakin bat ere ordezkatzen du: funtzionala, produktiboa… Makina hori gaur egungo kulturaren elementu bat da. Ni jartzen naiz korrikarako makinarekin harremanetan, eta korrika egin baino lehen hainbat bide ikertuko ditut, korrika egiteraino nola iristen naizen aztertzeko. Alde batetik, memoria berreskuratzen saiatzen naiz, nire gorputzaren memoria, pasatu den ibilkera guztiekin; bestalde, ibiltzearekin eta korrikarekin zerikusia duten bizitzako momentuekin osatzen dut memoria hori, eta saiatzen naiz hainbat bidetatik lantzen korrika egiterainoko bidea.\nHasieran beste izenburu bat jarri zenion antzezlanari, baina azkenean Erresistentzia arazo fisikoa da deitzea erabaki duzu.\nAntzezlanak dio alternatibak ezin direla eraiki gure gorputzetik kanpo, gure gorputza dela bizitza honetan alternatiba, eta bizitzak beti bueltatzen gaituela gorputzera. Horixe da egiten dudan gogoeta. Medikuntzak herrenoi edo arazo fisikoren bat dugunoi jartzen dizkigun debekuen, ematen digun trataeraren eta biolentzia medikuaren errepaso bat ere egiten dut, ikuspegi kritiko batetik. Beste hausnarketa batzuk ere agertzen dira: zer den desgaitasuna eta zer den normala, baina maila oso pertsonalean. Korrika egitearen eta gorputz funtzional horren promesa hartu, gelditu eta horraino iritsi arteko bideak arakatu nahi izan ditut, modu autobiografikoan. Hau da, gorputz perfektua aurrez aurre jarri dut kanon normala betetzen ez dugun gorputz disidenteekin.\nKorrikarako makinarik badago oholtzan?\nBai, noski. Oholtza gainean korrikarako makina, mediku txostenak, zapatilak eta ni gaude. Pertsonaren, gorputz disidente horren, baldintzen eta mediku txostenen arteko jokoa egiten du antzezlanak.\nZeu zara antzezlaneko aktore bakarra; idatzi ere zeuk bakarrik egin duzu. Zer moduz moldatu zara bakardade horretan?\nLehen lan profesionala da, bai behintzat pisu honetakoa, eta beldur puntu bat ematen du, are gehiago hain pieza pertsonala izanda. Berez, ez nuen jo nahi jo dudan bidetik, baina sorkuntza prozesuan ikusi nuen ezin niela inondik inora ihes egin kontatzeko nituen gauza pertsonalei, aldi berean politikoak ere badirenei. Lizentzia batzuk hartu ditut, eta fikzioa badago, baina hala ere oso biluzik sentitu naiz, nire baldarkeria guztiak agerian geratzen ariko balira bezala. Hala ere, bakardadea gogorragoa izan da sorkuntza prozesuan. Matxalen de Pedro eduki dut laguntza artistikoa ematen, eta elkarlanean sortutako zerbait dela sentitzen dut, baina erabakiak neuk hartu behar hori gogorra egin zait .\nZeure herrian antzeztea ere berezia izango da, ezta?\nBai; gainera, umetan bai, baina profesionalki ez dut inoiz antzeztu herrian. Azken astean erresidentzia tekniko bat egin dut Miriam Ubanetekin.\nAzpeitian egin duzu saio bat dagoeneko. Zer moduz joan zen?\nOndo joan zen, publikoa ere oso etxekoa zen, eta hori beti da abantaila bat. Hala ere, ez zen estreinaldi bat izan; sormen prozesua ireki nion publikoari. Nire asmoa da gaurko emanaldiarekin eta beste pare bat emanaldirekin pieza erabat biribiltzea, eta ondoren banaketarekin hastea, baina tarte bat emanda neure buruari. Ez da lan komertzial bat: lan oso pertsonala da, esperimentala, beste era batekoa, eta denbora eman behar zaio.\nZenbateko iraupena du lanak?\n50-55 minutu ingurukoa. Ordubete ingurukoa zen hasieran, baina gauza batzuk erretiratuz eta beste batzuetan sakonduz joan naiz.


Surfy Browser esperientzia atsegina eskaintzen duen arakatzaile berria da Androidea\nJada ez dugu Google Play Store dendan dauden kategoria guztietara iristen diren aplikazio berrien ugaritasun handia. Batez ere a duten batzuk daudelako da eszena nagusi duten hainbat aplikazio eta saiatzea lan nekeza bihurtzen da aplikazio bat aurkeztu benetan aurrez aurre ikus ditzaketela Firefox, Chrome eta beste askok mugikorreko web arakatzaileen kategorian duten kuotaren ehuneko bat kentzeko.\nSurfy Browser seguruenik ezagutzen ez zenuen web arakatzaile berria da, baina Play Store dendan sartu da, garai zail hauetan zenbait kategoriatan aplikazio berri bat izateko borrokatzeko eta, are gehiago, mugikorreko arakatzaile honetan. Surfy Browser-ek lehen ongietorriko pantailatik jakinaraziko dizu pasahitza sar dezakezu bertara sartzeko, testutik hizketarako funtzioarekin orriak irakur ditzakezu edo saioa lauza pertsonalizatu batekin gorde dezakezu. Eguneratu dugun aplikazioa, orain ezagutzen ditugun funtzio gehiago izateko.\n1 Zer berri dago Surfy Browser-en\n2 Surfy Browser-en ezaugarriak\nZer berri dago Surfy Browser-en\nBere bertute onenak ezagutzeko bidea eman aurretik, esploratzaile hau eguneratu egin da gai berri batzuk Android erabiltzaileentzat, esate baterako, fitxen beltza eta beheko nabigazio barra, hau da, hain zuzen ere, aplikazio honen atal nagusia. Gai argia ere gehitu da, telefonoaren beste atalen parekoa izatea ahalbidetzen duena, gai ilun horiek baino argitasuna nahiago baduzu.\nSurfy Browser-ek orain eskaintzen du hatz marken eskanerraren laguntza, horri esker, arakatzailea blokeatu eta saioak gorde ditzakezu, beste batzuen begiradetatik babestuta telefonoa norbaiti minutu batzuez mailegu bat ematean.\nSurfy Browser-en ezaugarriak\nSurfy nabigatzailea ezaugarritzen da arabera:\nPribatua: blokeatu arakatzailea pasahitz edo hatz marka batekin edo gorde saioa lauza batean\nPertsona: koloreak aldatu edo zure argazki gogokoena jarri atzeko planoan\nEntzun testutik hizketarako funtzioa duten orriak\nDatu mugikorren optimizazioa, datuen erabilera% 20 arte murriztu dezakeena.\nEskaneatze pribatuaren hasiera\nGorde saioa blokeatutako lasterbide batean\nPertsonalizagarria den interfaze panoramikoa atzeko planoko irudiarekin\nBilatzaile desberdinak: Google, Bing, DuckDuckGo, Yahoo! eta Baidu\nGarbitu cookieak eta historiaren cache-a\nJarri irakurketa edo mahaigaineko modua fitxa indibidualetan\nPartekatu orriak posta elektroniko bidez, SMS, Facebook, Twitter edo LinkedIn bidez\nPertsonalizatzeko fitxa eta barra\nMarkatu gogokoenak hasierako hasierako pantailan\nIkus dezakezunez, web arakatzaile hau oso osoa da lehen bertsioen aurretik egoteko. Ez duzu ezer falta esperientzia bikaina sortzeko eta interfaze oso argia du zalaparta handirik gabe. Orriaren karga ere ondo doa, eta beste arakatzaile batzuekin konparatu beharko litzateke, baina, orokorrean, oso ondo jokatzen du bere alderdi guztietan.\nThe irakurtzeko modua publizitate horretatik garbiagoa izan nahi duzun orrialde horietako testura sartzeko aukera ematen du. Egia da, arakatzaile ezezagun batentzat harrigarria dela berez duen guztiagatik. Hatz-marka sentsorea duzuenontzat konfiguratu dezakezu, irekitzen duzunean hatza jarri beharko duzula arakatze saiora sartzeko.\nOrain, bere garatzaileek eguneratze berriekin hobetzen jarraitzea eta beste hainbat funtzionalitateekin osatzea espero dugu. Dagoeneko oinarri gisa dituenentzat zaila da eskaini behar izatea esperientzia atsegina instalatzen denetik proposatzen du horrek. Android-en web arakatzaile berri bat bilatzen ari bazara, ziur aski zure behar guztiak asetuko ditu.\nArtikuluaren bide osoa: Androidea » Android aplikazioak » Surfy Browser, ezagutu behar duzun web arakatzaile berria\nBeta aplikazioei esker, Google Play aplikazioko beta guztietara sar zaitezke


Aranzadi | Zientzia Elkartea · Society of Sciences · Sociedad de Ciencias · Societé de Sciences » Geoparkeen Europako Astearen 8. edizioak ondare kulturala nabarmenduko du\nIkerketa-ildoak eta ekintzak\nGeoparkeen Europako Astearen 8. edizioak ondare kulturala nabarmenduko du\nMaiatzaren 23tik ekainaren 10era, geoturismo, hezkuntza eta zientziaren dibulgazio-ekimenak egingo dira Deban, Mutrikun eta Zumaian, Euskal Kostaldeko Geoparkearen balioak ezagutzera emateko.\nGeoparkeen Europako Astea maiatzaren 23an hasi eta ekainaren 10era bitartean egingo da zortzigarren aldiz Euskal Kostaldeko UNESCOren Munduko Geoparkean. Ekimen hau Europan egun dauden 71 geoparkeetan egingo da aldi berean, ondare geologikoa ezagutzera eman eta herritarrengan ondarearen kontserbazioaren inguruan kontzientzia pizteko helburuarekin.\nAurtengo edizioan, Geoparkeak egitarau aberatsa antolatu du, publiko zabalari irekia. Besteak beste, hitzaldiak, zinea, tailerrak, ondare kulturala ezagutzeko bisita gidatuak, “Originala edo erreplika?” erakusketaren inaugurazioa, “Historiaurreko gizakia Geoparkean” marrazki lehiaketako sarien banaketa edota Geoparkeko hogei bat entitate -oraingoz- biltzen dituen GeoparkeZaleak egitasmoaren aurkezpena. Jarduerak Deban, Mutrikun eta Zumaian egingo dira eta doakoak izango dira.\nDenetariko eta denentzako jarduerak\nMaiatzaren 23an, asteazkenean, izango da lehendabiziko hitzordua, Zumaian. ZIIZ elkarteak antolatuta, Nafarroako industria ondarearen eta kulturaren ikertzaile den Victor Manuel Egiak hitzaldia emango du, “El Patrimonio industrial. ¿Olvido, desconocimiento o desinterés?” izenburupean. Oxford aretoan izango da, 19:00etan.\nMaiatzaren 25an, ostiralean, “Originala edo erreplika?” erakusketaren inaugurazioa egingo da Algorri Interpretazio Zentroan. Geologia eta Meatzaritza Institutuak (IGME) prestatutako erakusketa da eta bisitariek fosil eta mineral ezberdinen erreplikak benetako aleen ondoan ikus ahal izango dituzte. Erakusketak erronka bat jarriko diote bisitariari: ea asmatzen duten erakusketako zein pieza diren benetakoak eta zein kopia perfektuak. Erakusketa ekainaren 30era arte egongo da zabalik.\nMaiatzaren 30ean, asteazkena, Geoparkeak GeoTalks ekimenaren bigarren edizioa hartuko du, James Cameronek duela 15 urte Zumaian filmatu zuen “Volcanes del mar profundo” (Volcanoes of the Deep Sea) dokumentalaren emanaldiarekin. Jarraian, solasaldi irekia egingo da eta itsaso sakoneko misterioen inguruan arituko dira bi zientzialari eta komunikatzaile ezagun. Batetik, Thierry Juteau, Bresteko Unibertsitateko katedradun emeritua eta nazioarte mailako sari bat baino gehiago jaso dituena eta, bestetik, Carlos Briones, CSICeko Astrobiologia zentroko ikertzailea. Asier Hilario, Geoparkeko zuzendari zientifikoak moderatzaile lanak egingo ditu. Zientziari, bizitzari eta itsaso sakonari buruz arituko dira. Ekitaldia irekia izango da. Zumaiako Aita Mari zinean egingo da, 19:00etatik aurrera.\nMaiatzaren 31an, osteguna, GeoparkeZaleak ekimenaren aurkezpena egingo da Itziarko Itxaspe kanpinean. Geoparkeko hogei bat entitate biltzen ditu oraingoz egitasmoak. Ekitaldia 11:00etan hasiko da eta bertan egongo da Maite Cruzado Gipuzkoako Foru Aldundiko Turismo zuzendaria.\nEgun berean, arratsaldeko 19:00etan, Itziarko Burugorrin “Lurarren Bidean” dokumentala ikusteko aukera izango da. Aranzadi Zientzia Elkarteak eta EHUk ekoiztu duten ikus-entzunezko dibulgatiboa da, Geologia ardatz hartuta gure paisaia ulertzen laguntzen duena.\nEkainaren 1ean, ostirala, publiko gaztea izango da protagonista. “Historiaurreko gizakia Geoparkean” marrazki lehiaketako sarien banaketa egingo da. Debako, Mutrikuko eta Zumaiako lehen hezkuntzako ikasleek hartu dute parte lehiaketan, 6 eta 12 urte bitartekoak. Sarien banaketa Deban egingo da, 18:00etan. Ondoren, Debako plazan, “Ekain abentura” tailerra egingo da haur eta gaztetxoentzat, Ekainberriren eskutik.\nEkainaren 9an, larunbata, Mutrikun bi ekimen egingo dira. Batetik, Beheko plazan, Merkatu Txikia egingo da, bertako ekoizleekin. 11:00etan, ardien ile-mozketa erakustaldia egingo da. Bestetik, Kantauri Garbia elkarteak portuko itsas hondoa garbitzeko deialdia egingo du. Garbiketan boluntario gisa parte hartu nahi duten herritar guztientzat zabalik da ekimena.\nGainera, urtero bezala, doako bisita gidatuak eskainiko ditu Geoparkeak. beharrezkoa da aurrez izena ematea, taldeak mugatuak baitira. Interesa dutenek erreserba egin dezakete webgunearen bitartez, doan, #GPKastea promozio-kodea erabilita.\nEgitaraua osatzeko, Mutrikuko Nautilus eta Zumaiako Algorri interpretazio zentroek ate irekien jardunaldiak egingo dituzte euren baliabideak ezagutzera eman eta Geoparkeko ondare geologikoa eta naturala herritarrei hurbiltzeko. Nautilusen, sarrera irekia izango da maiatzaren 26an eta 27an. Algorrin, berriz, ate irekiak Geoparkearen Astean zehar egingo dira, maiatzaren 23tik ekainaren 10era.\nAldi berean, Twitter, Facebook eta Instagram sare sozialen bitartez (@geoparkea), Geoparkeak lehiaketa abiatuko du. Parte hartzen dutenen eta galdera bati zuzen erantzuten diotenen artean, #geoparkea traola erabiliz, bisita gidatuak zozkatuko dira.\nEKIMENAREN PROGRAMA OSOA HEMEN


AEMk manifestaziora deitu du, azaroaren 24an\nGudariak direlako, amnistia osoa! leloarekin egingo da, eta gaur eguerdian aurkeztu dute, Bilbon. Amnistiaren aldarrikapenak errepresaliatu politikoen askatzearen aldekoa baino «askoz ere esanahi zabalagoa» duela esan dute deitzaileek.\n«Zailtasunak» aitortuta, adituek ekin diote estatutu proiektua idazteko lanari\nEusko Legebiltzarrak juristen esku utzi du estatusaren oinarriei forma juridikoa emateko enkargua. Ados jartzeko borondatea azaldu dute


Musika | deustuko ikastola\nBadira urte batzuk, Deustuko Ikastola bereen ikasleen musika extraeskolarra eskaintzen hasi zen.\nHain zuzen ere, orain dela hamaika urte hasi zen talde txiki bat. Talde hori urtez urte handitzen joan da eta egun, ikaslek gehien duen aktibitateetakoa da; adin ezberdinetako umeek hartzen dute parte, 3 urtetik 16 urte arte eta eguerdian lantzen da.\nUmeak Euskal Herriko musikarekiko kontaktuan hasteko eta garatzeko Kepa Junkera eta Ibon Coteronen eskutik “Lur Soinuak” elkarteak duten irakaslekin kontatzen dugu.\nGure musika eta gure kulturaren musika tresnak ezagutzea bultzatu nahi dugu. Triki, pandero, txistu eta kitarra jotzen ikasten, gure ohituetara hurbildu nahi ditugu gure ikasleak. Hori da gure asmoa, musika tresna hauen ezagutzea, ez mugatzea ikasgelara, baizik eta kalera irtetzea, naturaltasunez, gure ohituekin bat eginda.\nAsmo horrekin lantzen da eskolaz kanpoko aktibitate guztiak. Ezagutzea, bultzatzea eta zabaltzea gure tradizioak eta gure kultura musikaren bitartez.


Zelulitisa folk erremedioak kentzeko\nGure garaian, zelulitisa kentzeko modu asko daude. Baina arazo horrengatik kentzeko tratamendu integratua behar duzu. Gela kosmetikoetan, honako prozedurak egin ditzakezu: zelulitisa, mesoterapia, zelulitisaren aurkako masajea, eta abar. Baina ez dira beti prozedurak egiteko modurik. Zelulitisaren aurkako folk erremedioak botatzeko metodoak eskaintzen dizkizugu.\nZelulitisa kentzeko medikuntza tradizionalaren bidez\nZelulitisa bainu berezia aurre egiteko laguntza eraginkorra, funtsezko olioekin batera. Horretarako, ezinbesteko olioak erosi behar dituzu: menda, izpilikua, erromeroa, salbia edo zitrikoen olioak. Olio horiek muskulu tonua indartzen laguntzen dute eta "suntsitu" zelulitisa. Horretarako, esne-edal bat gehitu behar zaio olio ezinbesteko tanta batzuk eta bainuetarako gatz gutxirekin. Bainugela ur epeletan bete behar da eta ondorioz sortzen den osaera. Bainugela egunero gomendatzen da. Bainu bat egin ondoren, ez lehortu lehortzen, gorputzarekin eskuoihal batez lehor egoteko.\nPerfektua zelulitisa kontraste dutxa aurre egiteko laguntzen. Prozedura honek gorputzaren odol-hornidura erabat leheneratzen du. Prozeduran zehar, zelulitisa duten zelulak masajea gomendatzen da ur korronte handi batekin. Aldatu ura tenperatura 30 segundoz behin.\nAnti-zelulitisa sendabelarren ekimen bikainak dituzte: ivy, horsetail, salvia, oregano, marjoram, izpilikua, eta abar. Belar hauek, normalean, bainuetarako zelulitisa kontrolatzeko erabiltzen dira.\nLaguntza zelulitisa eta masajeekin. Sukaldeko kafea prestatu, eta gainerakoek loditu egiten dute arazoa duten guneetan. Masaje hau eraginkorra da, belusatua eta biguna larruazala bihurtzen dira. Kafea ur buztin urarekin diluitzeko ere egokia da eta larruazalean ere igurtzi, astiro-astiro masajea. Buztin naturala oso aberatsa da mikroorganismoetan eta mineraletan, larruazaleko elastikotasuna ematen du eta garbiketa propietateak ditu.\nEgin hurrengo prozedura zelulitisa kentzeko. Eztia masajea da. Masaje hori egunero egiten da (15 saio bakarrik) eta apur bat mingarria. Masajeetarako, bi ezti koilarakada hartu eta pomelo-olio txiki bat gehitzeko. Aplikatu nahasketa ipurmasailetan eta izterretan. Minutu batzutan, leku hauei eman. Baina hanken arazoak dituztenek kontuz ibili behar dute.\nZelulitisaren folk erremedioak desagerrarazteko beste modu batzuk\nEmakume askok, zelulitisa aurre egiteko herri erremedioak erabiliz, sagar tincture ondo hitz egiten dute. Arazo horri kaltegarri horri aurre egiteko tresna bikaina ere bada, "izarrak" tratamenduan laguntzen du. Dutxa ondoren, urak sagar-ozpinarekin (1: 1) diluitutako arazoen eremua igurtzi. 10 minutu nahasketa nahastu egunero 14 egunetan.\nOlio ezinbesteko maskara zelulitisa ere ona da. Mix 8 geranio olio tanta, 10 pomeloa olio tanta, 3 - kanela, 10 - bergamota, 5 - intxaur muskatua. Larruazala konposizio hau larruazala masajea mugimenduak.\nZelulitisa kentzeko modua. Itzulbiratuen film bat eta krema anti-zelulitisa behar dituzu. Krema pixka bat sardexka batean sartu eta pixka bat gehitu piper gorria. Sagar-sagar diluitu diluituarekin masajea egin ondoren, aplikatu krema pixka bat piperrarekin azala eta izterrak film batekin. Jarri arropa beroak eta egin ezazu zeurea. Ordu pare bat igaro ondoren, garbitu urarekin. Wraps ere ona da patata gorriarekin.\nMedikuek dioenez, zelulitisa kentzeko sarritan azkarrago gertatzen da emakumea soka saltoka egiten denean. Muskulu flabbiness aurkako ariketa bikaina da.\nMedikuntza tradizionalaren metodoak ezin hobeto laguntzen dute zelulitisaren aurkako borrokan. Baina folk metodoak ere elikadura egokia biltzen du. Salda edariak edan eta koipe erretzea sustatzen duten elikagaiak jatea beharrezkoa da. Baina zelulitisa folk modu deseginez hasten zarenean, aditu batekin kontsulta bat behar duzu. Azken finean, lehen begiratuan kaltegarria den edozein esan nahi du, gaixotasun baten emakumea, baldin bada, kontraindikatu daiteke. Zelulitisa kentzeko prozesu luzea eskatzen du.\nJabeari buruzko guztia: gure "xaboi" horizonte zabaltzen dugu\nAzido-base azala (pH) oreka\nZer egin behar duzu tan eder baten aurrean?\nYves Rocher Yves Rocher-eko gorputz-zaintzako nobedade jaiak\nAlmendra olioa tarte marketatik\nEtxeko sabelaldeko maskara\nHaurraren osasun jostailuak arriskutsuak\nOgia erromeroarekin eta eztiarekin\nHasiberrientzako konponbide aholkuak\nBarrualdeko diseinuan kolorea\nGibela kaltetzen duten elikagaiak\nJakak erosteko non: TOP-4 moda diseinatzaileentzako marka demokratikoak\nAnana duten labea\nPerretxiko freskoak eta gazta txirikordatuak\nFitball ariketak, gehienezko karga\nEngagement ring - itxura historikoa\nInterneten etxean lan egin: Idazketa\nZhanna Friskeren aitak Dmitry Shepelev etxetik kanpo uzteko asmoa du


Bioterrak aurten ere hiru pabiloi beteko ditu : Bidasoko Hitza\nBioterrak aurten ere hiru pabiloi beteko ditu\nIrunen kaltetuta dagoen hiri espazio bat hartu, eta horri irtenbide bat emateko ideiak bilduko dituzte.\nBioterra erakusketarako prestatzen hasi da Ficoba. Aurten ekainaren 3tik 5era izango da, eta Ficobak aurreratu duenez, dagoeneko espazioaren %90 saldu dute, eta horrenbestez, iaz bezala erakustazokako hiru pabiloiak erabiliko dituzte. Ikusle geroz eta gehiago eta anitzagoak dituela kontuan hartuta, lankidetzak bilatzen ari da Bioterra. Aurten, adibidez, Gipuzkoako eta Nafarroako Euskal Arkitektoen Elkartearekin ariko da elkarlanean. Elkarte horrek bizi kalitatea hobetu eta kaltegarriak ez diren hirigintza eta arkitekturako praktiken inguruan sentsibilizatzen ari da lanean. Horrez gain, Irunen kaltetuta dagoen hiri espazio bat hartu, eta horri irtenbide bat emateko ideiak bilduko dituzte, Bioterran bertan. Bertan parte hartzeko izena eman behar da 943 32 01 94 telefono zenbakian (Raquel Lopez) edota email bat idatzi. Kosmetika Arkitekturaz gain, kosmetika ere landuko dute aurtengo Bioterran, eta Biobeauty gunea jarriko dute. Kosmetikaren inguruko kontsumo iraunkorraren berri emango dute, besteak beste. Horrez gainean ere hitzaldiak emango dituzte.\nHaurrek ere parte hartu dute Bioterran


Kristona, Chris – Tropela.eus bloga\nBidaltzailea:Raul Perez\t 2013-09-03 2013-09-03 Utzi iruzkina Kristona, Chris bidalketan\nEuskaltel-Euskadi eta Fernando Alonsoren arteko hitzarmenak itzalean utzi zuen atzo Hornerren garaipena Espainiako Vueltan. Pena da, Txikitok -hala esaten omen zioten Saunier Duval taldean zegoenean- handia egin baitzuen. Bigarren etapa garaipena eta liderraren maillota soinean. Baietz podiumean bukatu. Zergatik diodan Hornerrek podiumean bukatuko duela? Bada Hazallanasen gora egindakoa oso handia izan zelako. Ez alferrik, faborito nagusiari, Nibaliri, 48 segundo atera zizkiolako, eta hori asko da. Ez zuen behera egin azken kilometroetan, egurrean egin zuen igoera makurra. Purito eta Valverderi minutu bat baino gehiago atera zien, harrapazak…\n40 urte betetzean krisia iristen omen da -batzuk ate joka dugu honenbestez-, gainbehera hasten ei da… Baina argi dago Hornerrek ez duela halakorik jasan. Gorriak ikusi zituen txirrindularitzan toki bat lortzeko eta orain, 42 urte beteko ditu urrian, gozatzen ari da, beti irribarrea ahoan. Egia da mendiko etapa asko falta direla itzulia bukatzeko eta luze egin dakiokela hiru asteko itzulia, baina adinak behintzat ez du akatsen bat egitera eramango… Eta ez ahaztu Euskal Herriko Itzulia irabazi zuenean, 2010ean, Valverde eta Purito orpoz orpo zuela eta horrek ez zuela kikildu. Mendiko etapez ari garela, deigarria da lauzpabost etapa aldapan gora bukatu izana dagoeneko eta Valverdek eta Rodriguezek garaipenik ez lortu izana. Sasoi betean ez dauden seinale, nire ustez. Joan den urteko Espainiako Itzulian zorroa bete etapa bukatu zuten. Valverdek bi eta Rodriguezek hiru. Nibalik, marrazoak, kosk egin diezaioke Hornerri, baina Valverdek eta Rodriguezek hortzak asko zorroztu beharko dituzte estatubatuar ttikia irensteko.\nHazallanaseko etapa eta orain arteko sailkapen nagusia beste detaile batzuk erakusten ari zaizkigu, adin kontuekin jarraituz. Txirrindularitza aldatzen ari dela diotenak ez dabiltza oker. Zenbait ziklista beterano ikusten ari gara tropelaren buruan etapa gogorrenetan: Horner bera (41), Valverde (33), Purito (35), Basso (35)… Duela urte batzuk ia-ia pentsaezina zen. Hamaika adibide jar daitezke, baina baten bat jartzearren Eddy Merckx handienetan handienak 29 urterekin irabazi zuen bere azken itzuli handia: Tourra 1974. urtean. Atera kontuak…\nUrtekariak (@urtekaria) nabarmendu du Poulidorrek 40 urterekin zapaldu zuela Tourreko podiumera eta Zoetemelk Amstel Gold Racen gailendu zela 40 urterekin. Beste bat gehituko dut nik: Duclos Lassalle klasikomano frantziarrak 38 urterekin irabazi zuen bigarrenez Paris-Roubaix. Hala ere, Horner marka guztiak hausten ari delakoan nago, eta Espainiako Vueltak zirrikitu horretatik ere uste baino oihartzun handiagoa izan dezake.\nBide batez, inork entzun al dio esaten aurtengo denboraldiaren bukaeran erretiroa hartuko duela?\nBidaltzailea:Raul Perez 2013-09-03 2013-09-03 Hemen argitaratua:Errepasoa, Espainiako VueltaEtiketak: Horner, Joaquim Rodriguez, Valverde


Pertsonaiaren atzeko Urtubia | Kultura | Berria\nPertsonaiaren atzeko Urtubia\nLucio Urtubia ekintzailearen bizitza biltzen duen eleberri grafiko bat kaleratu du Txalapartak. Mikel Santos 'Belatz' marrazkilariak osatu du 'Gerezi garaia' komiki liburua\nMikel Santos Belatz liburuaren egilea, Dani Fano komikilaria alboan duela, atzo, Donostian. JUAN CARLOS RUIZ / FOKU Tamaina handiagoan ikusi\nLiburuak, dokumentalak, filmak, elkarrizketak... askotariko euskarritan bildu da azken urteotan Lucio Urtubia ekintzailearen bizitza (Cascante, Nafarroa, 1931). 87 urtetan egindako ekintzen eta izandako abenturen zerrenda ere amaigabea da: First National City Bank bankuari egindako amarrua, Che Guevararekin izandako solasaldia, 68ko Maiatzeko gertaerak... Aski ezaguna da Urtubia pertsonaia gisa, eta sonatuak urte horietan aurrera eramandako ekintzak. Mikel Santos Belatz komikilariak, ordea, pertsonaiatik pertsonara itzuli nahi izan du Urtubia: «Bere ekintzak baino gehiago, bere bizitza eta barne gogoetak bildu nahi izan ditut eleberri grafiko honetan». Atzo aurkeztu zuten Gerezi garaia, Txalapartak argitaratutako liburua, Donostiako Udal Liburutegian.\nBi urtez aritu da Belatz lan horretan. Parisen bizi da Urtubia, baina etengabeko harremana izan du berarekin. «Lucioren biograforik onena bilakatu da Belatz. Gorabehera guztiak ezagutzen ditu», nabarmendu du Mikel Soto Txalapartako editoreak. Hiru denbora lerrotan antolatu du kontaketa, eta hor bildu ditu Cascanteko istorioak, Parisko borrokak eta abenturak, eta gaur egungo gogoetak. «Ekintzailearen argi-ilunak ere jaso nahi izan ditut», azaldu du Belatzek. Hala, ekintzailearen erraietaraino sartu da, bere sentimenduak eta gogoetarik sakonenak argitan emateko. Horretarako, fikziozko pertsonaia bat sortu du: Amaia gaztea. Urtubiak berarekin Parisetik Cascantera egiten duen bidaiak ahalbidetzen du Cascantetik Parisera ekintzaileak egindako bidea azaltzea. «Ni neu izan ninteke Amaia», azpimarratu du Belatzek: «Istorioa josteko fikziozko pertsonaia da, baina solasaldi horiek ez daude errealitatetik urrun».\n«Gauza asko esan da Lucioz, baina Belatzek lortu du hori deseraikitzea, eta foku berriei arreta ipintzea», gaineratu du Dani Fano komikilariak. Nabarmendu du, gainera, Belatzek pertsonaien sentimenduak adierazteko duen gaitasuna: «Irudikatzen dut Belatz Lucio marrazten negarrez ari dela. Sekulako maitasunarekin egindako eleberria da». Komikiaren egileak ere aitortu du begirune bereziz egin duela lan Urtubiarekin: «Konexio berezia izan dut ekintzailearekin. Zaila da oraindik bizirik dagoen norbaiten biografia idaztea, baina familiakoa banintz bezala sentiarazi naute bere ingurukoek». Aitortu du Urtubiak esan izan diola prozesuan zehar gertaeraren bat edo beste kentzeko, baina, oro har, errespetatu du Belatzen irizpidea: «Badira kontu batzuk oraindik esan ezin direnak, baina bazuen gogoa halako epilogo bat egiteko». Horren adibide, liburuan jaso dituzte orain arte ikusi gabeko pasaporteak faltsutzeko erabiltzen zituen plantxak. Horrez gain, 36ko gerran Nafarroako hainbat herritan gertatutako sarraskiak eta ekintzaileak frankismo garaian bizitako miseriak ere bildu dituzte liburuan: «Haurtzaroak eragin handia izan du Lucioren bizitzan, eta horrek testuinguruan kokatzen du bere ibilbidea», azpimarratu du komikigileak.\n«Lucio bera ere hunkituta gelditu da komikiarekin», nabarmendu du Belatzek. Izan ere, orain dela lau urte Mi utopia vivida autobiografia kaleratu zuen Txalapartarekin, eta Durangoko azokan aurkezten ari zela ikusi zituen argitaletxeko komiki batzuk: «Esan zigun halako formatuan egin nahiko lukeela zerbait», azaldu du Sotok. Handik gutxira lotu zuten Belatz lan hori egiteko, eta, ordutik, Urtubiaren «dokumentalista, biografia egilea eta komiki marrazkilaria» bihurtu da.\nUrtubiak ez ezik, Txalapartako kideek ere bazuten gogoa komiki formatuan eleberri bat kaleratzeko: «Euskal Herrian komikigintza apalduta zegoen, eta ikusten genuen horren aldeko apustua egin behar genuela», azpimarratu du Sotok. Fanok uste du azken urtetan loratzen ari dela berriz ere euskal komikigintza, baina ikusten ditu oraindik ere oztopoak: «Euskara haurrentzako hizkuntza dela diote, eta komikia haurrentzako euskarria. Halabeharrez baztertuta dago, beraz, euskarazko komikigintza».\nKezka hori izan dute liburuaren izenburua erabakitzeko garaian ere: «Lucioren altxor ezkutua haurrentzako izenburua iruditzen zitzaigun», azpimarratu du Sotok. Horregatik hobetsi dute Gerezi garaia izenburua ipintzea, Urtubia berari omen egiteko: «Bere abesti gustukoena da Le temps de cerices». Euskaraz gain, gaztelaniaz, katalanez eta galegoz ere argitaratu dute eleberri grafikoa. Belatz: «Abagune aproposa da haren bizitzaren eta hark egindakoaren transmisioa egiteko, oraindik bizirik baitago».


Albisteak Xorien ihesa\nig., 2017-07-23 00:00\nAgertoki huts bat, isilik argi itzalean, eta etxerako erabiliko genukeen arropa soilaz, berdin jantzitako bost gizon-emazte geldirik: zenbat denboraz eutsi ahal izango genioke egoera horri deseroso sentitu gabe? Bortxaz jasotzen ditugu impasse tarte horiek, eta exijitu egiten diogu artistari barruan sortzen zaigun deserosotasun hori bete dezan kolorez, soinuz, mugimenduz, hitzez.Badira zenbait, ... Kategoriak: Aktualitatea Jazz kosmikoko ufada freskoa\nThe Epic diskoaren azalean, Kamasi Washingtonek santu bat dirudi, eta bere bizkarrera lerrokatzen diren planeten harmonia kosmikoa hausnartu eta bereganatu duen ameslaria balitz bezala begiratzen du. Historian, ugariak dira inspirazio eta erantzunen bila espaziorantz begiratu duten jazz musikariak. Era horretan, John eta Alice Coltraneren ikuspegi izpiritualetik nahiz Sun Raren ... Kategoriak: Aktualitatea Gaueko azken trena\n-Argia, otoi!Behereko oheko trauskilaren ahots zakarra entzun zuen. Larderiatsua. Marguerite Durasen La Pluie d'été nobelaren hiru hogeita zazpigarren orrialdearen gainaldean tolesdura bat egin eta buru aldean zeukan argitxoa hiltzeari ekin zion. Liburua kaiertzako denda batean erosi zuen eta Palombe Bleue abiatu aurretik jadanik puska polita irakurria zuen.Trena eta Duras. Istorio luzea.SNCF ... Kategoriak: Aktualitatea Aldaketarako, bakea\nBerria: mundua -\nEkialdeko Timorren hauteskundeak egiten direnean, alderdi nagusiek berek aurkeztutako programari baino gehiago, hautagaien nortasunari erreparatzen diote hautesle gehienek botoa ematerakoan. Logikoa ere izan daiteke, ordea. Izan ere, hautagai horiek erresistentziako kideak izan ziren, gerrillariak, Indonesiak herrialdea okupatuta eduki zuen garaian, 1975 eta 1999 artean —aurrez, 1600dik ... Kategoriak: Aktualitatea Zedroen lurraldean babes bila\nZedroa da Libanoko ikur nazionala. Bandera zuri-gorrian bertan irudikatuta dauka koniferoen familiako zuhaitz hori. Feniziar herriak itsasontziak eraikitzeko erabili zuen zedroaren egurra, eta Mediterraneo osoko merkataririk arrakastatsuenak izan ziren Antzinaroko mende anitzetan. Horregatik, libanoarrentzat iragan feniziarra aldarrikatzeko sinboloetako bat bihurtu zen zedroa, harrotasun ikur bat.... Kategoriak: Aktualitatea AEBetako armadak Afganistango hamasei polizia hil ditu eraso batean\nKANDAHAR. AEBetako armadaren gerra hegazkin batek talibanek kontrolpean daukaten herri bati eraso egin nahi zion, eta hura bonbardatu zuen ostiralean. Baina, erasoan, talibanak hil beharrean, Afganistango Poliziako hamasei kide hil zituen. Horixe jakinarazi zion AFP agentziari Poliziaren bozeramaile batek. Gainera, gutxienez 11 polizia hil ziren atzo herrialdearen iparraldean, talibanek erasota. Kategoriak: Aktualitatea Txileko Kongresuak atzera bota du abortuaren legea, boto bakarrarengatik\nSANTIAGO. Abortua hiru kasutan baimentzea onartu zuen Txileko Senatuak joan den asteazkenean. Hurrengo egunean, kongresuan bozkatu zuten, eta, boto bakarrarengatik izan bazen ere, ez zuten legea onartu. 66k alde bozkatu zuten, 40k kontra, eta diputatu bat abstenitu egin zen. Horren ondorioz, hortaz, ez zuten beharrezko quoruma lortu, eta orain batzorde mistoak helduko dio kasuari. Kategoriak: Aktualitatea «Gerra zikinerako» erabilitako dirua itzul dezala eskatu dio Puigdemontek Madrili\nBARTZELONA. Diru publikoa galdeketarako erabiliz gero Kataluniari Likidezia Funts Autonomikotik jasotzen duen dirua kenduko diola mehatxu egin dio Espainiako Gobernuak Kataluniakoari. Carles Puigdemont Kataluniako presidenteak atzo eskatu zion Madrili itzul dezala «gerra zikinerako» edo «bankuen erreskaterako» erabilitako dirua. Kategoriak: Aktualitatea 2.234\nMEXIKON EKAINEAN GERTATUTAKO HILKETAKMexikoko Gobernuak jakinarazi du ekainean 2.234 pertsona hil dituztela herrialdean. Beraz, azken 20 urteotako hilabeterik odoltsuena bihurtu da aurrekoa. Lehen sei hilabeteetan 12.155 pertsona hil dituzte guztira; joan den urtean epe berean baino ia 3.000 lagun gehiago, alegia. Kategoriak: Aktualitatea Herri oso bat berriz pentsatzeko atakan\nBerria: ekonomia -\nHerbert Hooverrek, presidente zela, 1930eko hamarkadaren hasieran, gutun gordin bat jaso zuen Etxe Zurian. Testuan, kexu azaltzen zitzaion alkate bat, oso haserre, industria teknologikoaren «Frankenstein munstroa» zibilizazioa bera «irensten» ari zelako. Alkate hura Palo Alto herrikoa zen, hamarkada batzuk geroago berrikuntzaren muin bihurtuko zen herria dagoen eremua: Silicon Valley. AEBetako... Kategoriak: Aktualitatea Rapanuien ekozidioa, zalantzan\nBerria: gizartea -\nOzeano Barearen erdian, galderaz betetako uharte bat dago. Han, antza, gizarte zoriontsu bat garatu zen, baina, mendeak pasatuta, gauzak okertu egin ziren. Aztarna arkeologiko ugari eta ahozko tradizioa eskura izan arren, egoera zergatik okertu zen ez dakite adituek. Jendea bizi den lekuen artean, bakartuenetakoa da Pazko uhartea (Txile). 163 kilometro koadroko uharte txiki hori Hego Amerikatik ... Kategoriak: Aktualitatea Greba hasiko dute gaur Arabako kirol jardueretan\nGASTEIZ. Arabako kirol jardueretako langileek greba hasiko dute gaur, lan itun berria eskatzeko. Besteak beste, igerilekuei eragingo die lanuzteak. Uztailaren 31ra arte deitua dute protestara. Gasteizko Udalak, adibidez, azaldu du «egunean-egunean» ikusiko dela zer neurri hartu —ez dute baztertu zaintzaile nahikorik ezean igerilekuak itxi behar izatea—.\n\_t\_t Kategoriak: Aktualitatea 19\nIKUR FRANKISTAK KENDU DITUZTEN HERRIAKEusko Jaurlaritzak jakinarazi du Arabako, Bizkaiko eta Gipuzkoako hemeretzi herritan kendu dituztela ikur frankistak azken bi urteetan.Oraindik 37 herritan. Oraindik, baina, hiru herrialdeetako 37 udalerritan dauzkate ikur frankistak; gehienak etxebizitzetako plakak, nahiz eta badiren bestelakoak ere. Kategoriak: Aktualitatea Gazteria saretu dute\nBerria: politika -\nBukaera jendetsua eman zioten atzo, Hiriburun (Lapurdi), duela hamabost egun lau gaztek hasi zuten baraualdiari. Antolatzaileek «agerraldi masibora» deitu zituzten Ipar Euskal Herriko gazteak, «gazte adierazpenari» haien sostengua irudikatzera gonbidatuz. Gazteriaren baitan izan babesaren «aniztasuna» nabarmendu dute, hala nola kultur elkarteek, festa batzordeek, gaztetxeek eta gazte ... Kategoriak: Aktualitatea EAJri PPrekiko jarrera alda dezala exijitu dio Aralarrek, «ondorioak latzak» baitira\nDONOSTIA. Aralarren ustez, EAJk PPri «laguntzea» erabaki du, «eta kupoan egindako akordioa estrategia horren zati bat besterik ez da». Rebeka Uberak eta Patxi Zabaletak esan dutenez, «ondorioak latzak» dira: «Kataluniaren kontrako politika antidemokratikoen lagun bihurtu dira edota Euskal Herrian murrizketak areagotzen dira». Hala, EAJri exijitu dio PPrekiko duen jarrera alda dezala. ... Kategoriak: Aktualitatea Ibon Iparragirre kaleratzeko eskaria egin dute Kalera martxako hirugarren saioan\nONDARROA. Kalera martxako hirugarren etapa egin zuten atzo, Lekeitiotik Ondarroara, eta presente izan zuten Ibon Iparragirre preso gaixo eta herrikidearen aldeko askatasun aldarrikapena. Gaur, Debara joango dira. Tartean, Mutrikun kalejira eta bazkaria egingo dituzte. Hilaren 27an amaituko da presoak etxeratzearen aldeko martxa, Lakuntzan.\n\_t\_t Kategoriak: Aktualitatea "Beldurra diogu aspertzeari, ez dugulako nahi gure barrura begiratu"\nArgia: haria -\nHondarribiko Blagan euskara elkarteak antolatuta, ekainaren 7an Martxel Mariskalek Azken zakatzak poema liburua aurkeztu zuen herriko kultur etxean eta aretoa leporaino bete zen. Berezia izan zen egun hura: hitz egin genuen Susaren eskutik publikatu duen lanaz, baita musikaz eta bizi dugun egoera sozialaz ere. Eta asko ... Kategoriak: Aktualitatea Posturak\nEtxean entzuna dut txikitatik: “Jokoa ez da errenta”. Amamak historia beldurgarriak kontatzen zizkigun posturen gainean; frontoian baserria jokatu zuen gizonarena, adibidez. Beti imajinatzen nuen gizona etxera itzultzen, emazte eta seme-alabei esaten bizilekua abandonatu behar zutela. Gurdi gainean ihesi, lau trepetxu eta piltzar batzuk jasota irudikatzen nituen nire buruan, film ... Kategoriak: Aktualitatea Birzentratzea\nKontuak gogorarazi dit Bordeleko Victoire-n duela gutxi nola kafea zintzur kontra sartu zitzaidan 2,20 euro eskatu ... Kategoriak: Aktualitatea Fake News-en txapeldunak sorgin-ehizan\nMendebaldeak berri faltsuen aurkako gerra deklaratu du. Orain arte, gezur mediatikoak existitu izan ez balira bezala, post-egiaz hitz egiten dute nahi beste berri faltsu sortu edota hedatu dituzten NATOko estatuek, Gobernuz Kanpoko Erakundeek (GKE) eta mass-media nagusiek. Adibide ugari daude, baina agian famatuena da Irakeko lehenengo gerra justifikatzeko balio izan zuen antzezlana. Neskatila ... Kategoriak: Aktualitatea Kultura META!, kulturarako finantziazioa mikromezenazgoaren bidezN.Uriarte, 2017-04-28Martxan da jada META! proiektuaren deialdi berria. Gipuzkoako Foru Aldundiak lagunduta, kultur jarduerak mikromezenazgoaren bidez finantzatzeko ekimena da hau. Euskara Baietz 20 ordu euskaraz IntxaurrondonB.Gartzia, 2017-04-27Donostiako Intxaurrondo auzoan antolatutako "Baietz 20 ordu euskaraz Intxaurrondon" ekitaldian izan ginen.\nJaialdiak Apirilaren 12tik 16ra ospatuko da Basque Fest jaialdia BilbonN.Uriarte, 2017-04-12Kirola, kultura eta gastronomia elkartzen dituen Basque Fest jaialdia apirilaren 12tik 16ra ospatuko da Bilbon. 200 jarduera inguru egongo dira: gastronomia, dantza, bluesa, rocka, herri kirolak, antzerkia, haurrentzako animazioa, kalejira, tailerrak...\nPolitika Joseba Asironek ere eraman zuen Korrikaren lekukoaB.Gartzia, 2017-04-12Iruñeko Udaleko ordezkariek ere eraman zuten Korrikaren lekukoa, Joseba Asiron buru. Gertaera historikoa izan zen, Iruñeko alkate batek Korrikaren lekukoa eramaten duen lehen aldia izan baitzen.\nPolitika Ainhoa Aznarezek ere eraman zuen Korrikaren lekukoa IruñeanB.Gartzia, 2017-04-12Ainhoa Aznarez Nafarroako Parlamentuko presidenteak ere eraman zuen Korrikaren lekukoa Nafarroako hiriburuko kaleetan.\nEuskara Araba Euskaraz-eko abestia eta bideoklipa aurkeztu dituzte gaurN.Uriarte, 2017-04-11Ekainaren 18an Bastidan ospatuko da aurtengo Araba Euskaraz. Betagarri taldeko Iñaki Ortiz de Villalba eta Hesianeko Zuriñe Hidalgo arduratu dira abestiari ahotsa jartzeaz. Hitzak, berriz, Orlando Arreitunandia bertsolariarenak dira. Bideoklipean Bastidako ikastolako haurrek eta gurasoek ere parte hartu dute.


Jane Birkinen katarsia\nDozena bat urteko etenaren ostean, diskoa eman berri du: 'Oh! Pardon tu dormais...'. Alabaren heriotzaz eta beste hainbat mamuz mintzo da idatzi dituen kantetan. Etienne Dahok musikatu dizkio hitzak.\nDiskoetxea: Pharaway Sounds.\nSailkatzen zaila, beti sortzailea\nNoiz: Larunbatean, 19:00etan. Non: Getxoko Muxikebarri aretoan, Bizkaian.\nDiskoetxea: Terapia Productions 2010\nSizilia, botere harremanen gakoa\nLeonardo Sciascia, idazle siziliarra uharte horretako gertaeretan oinarritu zen mafiaren erretratua ontzeko, eta mafiak estatuarekin eta Elizarekin zituen harremanak agertzeko. Jaio zela ehun urte bete dira asteon.\nPauso bat aitortzarako bidean\nIdazlea: Jon Alonso. Argitaletxea: Elkar.


Pandemiak eta krisiak merkataritzaren negozio-zifra %10,3 murriztu du - Ekonomiaren KZ\nPandemiak eta krisiak merkataritzaren negozio-zifra %10,3 murriztu du\n2020an, COVID-19aren pandemia hasi den urtean eta jarduera-neurri murriztaileenak izan dituen urtean, Merkataritza eta ibilgailuen konponketaren sektoreak 31.893 milioi euro fakturatu ditu, 2019an baino 3.644 milioi gutxiago; alegia, % 10,3ko murrizketa izan du, EUSTATek dituen datuen arabera.\nHori dela eta, sektoreak atzera egin du, 2014ko mailetara, kontuan hartuta urte horretan hasi zela sektorearen etengabeko hazkuntzen seriea 2019ra arte, eta, batez beste, urteko % 2,8 izan zela.\nEra berean, COVID-19aren ondorioak sektore horren gainerako adierazle ekonomikoetan islatu dira; sektorea JESN-2009ren G atalean deskribatzen den jarduera nagusia duten enpresek eratzen dute, alegia: Motordun ibilgailu eta motozikleten salmenta eta konponketa, Handizkako merkataritza eta merkataritzako bitartekoak eta Txikizkako merkataritza.\n2020an, Merkataritza eta ibilgailuen konponketaren sektorean, 36.689 establezimenduk garatu dute haien jarduera, hau da, aurreko urtean (2019) baino % 2 gutxiagok. Aldi berean, landunen kopurua % 1,6 jaitsi da, eta, 2020an, 128.903 enplegatu izan dira, 2019an baino bi mila inguru gutxiago; bestalde, lan egindako orduen kopurua % 2,5 jaitsi da eta langileen kostuek % 12,7ko murrizketa izan dute.\nAldi berean, balio erantsiak % 8,5 egin du atzera. Balio erantsia sektoreak sortutako aberastasunaren adierazle makroekonomikoa da, eta ustiapen-jardueretatik datozen diru-sarrera gordinei dagokie, ustiapeneko dirulaguntzen eta zeharkako zergen ondoriozko doikuntza egin ondoren.\nSektoreak lortutako salmenten gaineko marjina komertziala –marjina komertzial gordinak birsaltzeko salgaien salmenta garbien balioaren gainean duen proportzioa– % 23,3 izan da, 2019koa (% 24,5) baino ehuneko puntu batetik gora baino gutxiago.\nEstablezimenduen tamaina enpleguaren arabera kontuan hartuta, alde nabarmenak ikusten dira. Estraturik txikienak, 1-9 enplegatu artekoak, behera egin du bai fakturazioan (–% 14,1), bai enpleguan (–% 2,5). Hamar eta berrogeita bederatzi enplegu artekoak % 9,6ko beherakada salmentetan, baina % 1,7ko igoera langile-kopuruan. Berrogeita hamar enplegatu baino gehiagoko establezimenduen estratuak % 4,3ko beherakada izan du enpleguan eta % 2,4koa baino ez fakturazioan. Hori guztia 2019ko datuekin alderatuta.\nGora egin du establezimendu-bolumenak estratu ertainean (10-49 enplegu artekoak), establezimendu handiak ia berdin eutsi dio (–% 0,6) eta % 2,2 egin du behera kopuruak estraturik txikienean.\nEstablezimenduen eta enpleguaren jaitsiera gorabehera, merkataritza txikiak (bederatzi enplegatu gehienez) Euskal AEko establezimendu guztien % 94,1, langileen % 55,8 eta fakturazioaren % 39,8 biltzen ditu; ertainak (hamar enplegutik berrogeita bederatzi enplegura) establezimenduen % 5,5 biltzen du, enpleguaren % 29,4 eta fakturazioaren % 42,0, eta, era berean, establezimendu handiak establezimendu guztien % 0,5, langileen % 14,8 eta salmenten % 18,2 hartzen ditu.\nArabak poertaera onena adierazi du\nEstablezimendu bakoitzeko 3,5 pertsonako batez besteko enplegua kontuan hartuta, Handizkako merkataritzan zifra 4 pertsonakoa da, 3,8 pertsonakoa Ibilgailuen salmenta eta konponketan eta 3,3 pertsonakoa Txikizkako merkataritzan. Xehetasun-maila handiagoan, langileei dagokienez, establezimendu handienak Espezializatu gabeko establezimenduetako txikizkako merkataritzakoak dira –azalera handiak eta saltoki handiak–; batez beste 9,3 enplegu dituzte, establezimendu bakoitzeko. Ondoren, Beste makina, ekipo eta hornidura batzuen handizkako merkataritza –bulegoko altzariak, makina-erremintak, ehungintzarako makinak, besteak beste–, 7 enplegurekin. Beste muturrean daude sektore atomizatuenak: Txikizkako merkataritza salmenta-postuetan eta azoka txikietan eta Merkataritzako bitartekariak; 1,2 eta 1,3 enplegu dituzte, hurrenez hurren.\nLurraldeei dagokienez, Arabak adierazleen multzoan portaera negatibo txikiena izan du, erkaketa eginda. Lurralde horretan % 7,5 egin dute behera salmentek eta enpleguari eutsi egin zaio, nolabait (–% 0,1); bestalde, Gipuzkoan % 9,9 egin du behera negozio-zifrak, eta eragin txikia izan du enpleguan (–% 0,7), eta, azkenik, Bizkaian, behera egin dute % 11,4 fakturazioak eta % 2,6 langileek.\n2020an, Bizkaian 16.012 milioi euro fakturatu ziren, guztira, fakturazio osoaren % 50,2; Gipuzkoan, 10.353 milioi eta % 32,5, eta Araban, 5.528 milioi eta Euskal AEko % 17,3.\nEnpleguari dagokionez, Bizkaian 66.995 pertsona ari dira lanean merkataritzaren sektorean, 42.815 Gipuzkoan eta 19.093 Araban; zifra erlatiboetan, Bizkaiak enplegatu guztien % 52,0ri ematen dio lana, Gipuzkoak % 33,2ri eta Arabak gainerako % 14,8ari. Aldi berean, langileen gastuak % 13,2 jaitsi dira Bizkaian, % 12,7 Gipuzkoan eta % 11,2 Araban.\nHiru jarduera-dibisio nagusi\nSalmenten gaineko marjina komertzialean ere eragina izan du pandemiak: Bizkaian eta Gipuzkoan ehuneko 1,4 puntu zuzendu dira, eta Araban ehuneko 0,7 puntu gutxiago. Doikuntza horiek kontuan hartuta, Ibilgailuen merkataritza eta konponketaren marjina komertziala % 23,4koa izan da Araban, % 23,5ekoa Bizkaian eta % 22,8koa Gipuzkoan.\nSektorea hiru jarduera-dibisio nagusitan egituratzen da: Ibilgailuen salmenta eta konponketa, Handizkako merkataritza eta bitartekariak eta Txikizkako merkataritza.\nHiru dibisioen bilakaera negatiboa izan da 2020an, bai fakturazio-bolumenari dagokionez bai enpleguari dagokionez, baina desberdintasun nabarmenak izan dira haietako bakoitza eratzen duten jarduera-taldeei dagokienez.\nTxikizkako merkataritza, langile kopuruari dagokionez ugariena, sektoreko enpleguaren % 58,8 hartzen baitu, kopuru osoaren % 37,7 fakturatu zuen, eta negozio-zifra % 9,6 eta enplegua % 2,0 jaitsi ziren.\nTxikizkako merkataritzaren barruan, Espezializatu gabeko establezimenduetako txikizkako merkataritza da –azalera handiak eta saltoki handiak barne, besteak beste– fakturazioari (% 39,3) eta enpleguari (% 32,6) dagokienez garrantzitsuenak, eta COVID-19a hasi zen urtean salmenta-bolumen handiena dutenen artean portaera positiboa izan duen bakarra. Hala, talde horrek aurreko urtean baino % 3,8 gehiago fakturatzen du, eta haren enpleguak ia ez du eraginik jasan (–% 0,3).\nDibisio honen barruan pisurik handiena duen hurrengo taldeko enplegua ere % 3,2 jaitsi da, Espezializatutako establezimenduetako beste gai batzuen txikizkako merkataritzakoa –jantziak, oinetakoak, produktu farmazeutikoak, medikoak eta ortopedikoak, kosmetikoak eta higienikoak, erloju eta bitxigintzako gaiak eta bestelakoak barne–; aurreko urtean baino % 24,5 gutxiago fakturatu du, eta Txikizkako merkataritzako fakturazioaren % 20,2 eta enpleguaren % 26,9 hartzen du.\nDibisio berean daude 2020ko hazkunde konparatibo handiena izan duten jarduerak: Establezimenduetan, salmenta-postuetan eta azoka txikietan egin ez den txikizkako merkataritza. Talde honetan sartzen dira korrespondentzia bidez, Internet bidez, makina automatikoetan eta abarretan egiten diren txikizkako merkataritza-jarduerak. Haiek, beherakada orokorra gorabehera, salmentak % 9,6 areagotu dituzte, eta enpleguak % 19,7ra arte.\nBestalde, Handizkako merkataritzaren eta bitartekarien komertzioaren dibisioan, sektoreko salmenten % 53,5 eta enpleguaren % 31,8rekin, negozio-zifra % 9,6 jaitsi da, eta % 0,9, langile okupatuena. Presentzia handiena izan duten taldeak honako hauek dira: Handizkako beste merkataritza espezializatu bat –erregaien, metalen, eraikuntzako materialaren, burdineriaren, iturgintzaren, produktu kimikoen, beste produktu erdilandu batzuen, txatarraren eta beste batzuen handizkako merkataritza– eta Elikagaiak, edariak eta tabakoak; izan ere, bien artean, dibisioaren % 60,5 fakturatu dute eta kopuru osoaren % 47,5i eman diote enplegua. Biek egin dute okerrera bai negozio-zifran (–% 13 eta –% 8,7, hurrenez hurren), bai enpleguan (–% 0,9 eta –% 1,0, hurrenez hurren).\nIbilgailuen salmentarako eta konponketarako negozioek, bilakaera okerrena dutenak\nIbilgailuen salmenta eta konponketa da negozio-zifran bilakaerarik okerrena izan duen dibisioa, % 16,2 egin baitu behera fakturazioaren bolumenean, eta % 1,6, pertsonalean. Atal horrek enpleguaren % 9,4 eta merkataritza osoaren fakturazioaren % 8,9 hartu ditu, 2020an.\nDibisio horren barruan, nabarmentzekoak dira Motordun ibilgailuen mantentze-lana eta konponketa, enpleguaren erdia baino gehiago (% 51,5) eta fakturazioaren % 22,4 hartzen baititu, eta Motordun ibilgailuen salmenta, negozio-zifraren zenbatekoaren % 62,1 eta dibisioko enpleguaren % 33 fakturatzen baititu. Lehenengoan fakturazioa % 16,6 murriztu da eta, bigarrenean, % 18,1; enpleguan –% 1,5eko eta –% 1,6ko eragina izanik.\nAzkenik, Txikizkako merkataritzak salmenten gaineko % 27,1eko marjina komertziala izan du, 2019an baino ehuneko 2,5 puntu gutxiago. Handizkako merkataritzak % 21,6koa izan du, 0,5 puntu gutxiago. Ibilgailuen salmenta eta konponketaren dibisioaren marjina % 16,3koa izan da, aurreko ekitaldian baino ehuneko 1,5 puntu gutxiago. Jarduera-taldeetan, honako hauek nabarmentzen dira: Establezimenduetan, salmenta-postuetan eta azoka txikietan egin ez den txikizkako merkataritza eta Espezializatutako establezimenduetako beste gai batzuen txikizkako merkataritza, haien marjina komertziala % 40 ingurukoa izan dela; % 30etik gora, Ibilgailu motordunen ordezko piezen eta osagarrien merkataritza, Etxean erabiltzeko artikuluen txikizkako merkataritza eta Salmenta-puntu eta azoka txikietako txikizkako merkataritza.\n← Dendartean Ticket Bairen aurka protesta egingo du gaur\nSiemens Gamesa, edo bizirauteko berritzea →\nKontrolik gabeko inflazioak ia 100.000 milioiko kostua du herritarrentzat\nEuskal esportazioek errekorrak gainditu dituzte eta % 29,9 gehitu dira


Boterea erabiltzeko modurik eraginkorrena limurtzea edo pertsuasioa da.\nA-ren interbentziorik ezean, B-k a jokabidea izango zukeen; A-ren interbentzioaren ostean, ordea, B-k b jokabidea izango du. Limurtzeaz edo manipulazioaz, zigor mehatxuaz ez bezala, B konbentziturik dago berea izan dela aukeraketa.\nHortaz, Aimarrek domekan trago batzuk hartu nahi baditu, baina Agurnek mendira joatea askoz hobe dela esaten badio, Aimarrek azkenik mendira joatea aukerarik onena dela defendatuko du taldearen aurrean.\nHorrelako kasuetan ez dago borondate konfliktorik A eta B artean. Zigor mehatxuaz, aldiz, B-k bere burua beharturik sentituko du: nahiz eta bere jokabidea berbera izan, B-k ez du b nahiago, a baino. Beraz, Aimarrek eta Alaznek domekan kanpora ez irtetea erabaki badute ere, Aimarrek Agurneren hautua defendatu ostean, Alazne ere mendira joango da.\nBorondate konfliktoa dago, Alaznek adieraziko ez badu ere. Aimar limurtzea nahikoa izan da Alazne zeharka behartzeko.\nManipulazioa, zuzenean ere, hain da kontu fina ezen A-k B-ren jokabide zehatz bat eragin baitezake esplizituki eskatu gabe, baita B-ri jokabide hori desio duela ezkutaturik ere eta, gainera, B konturatu barik A-k nahi duen hori egiten ari dela. Harreman mota hau, normalean, manipulazio berbaz izendatu ohi da. Honen adibidea izan liteke, Anartzek eta Aliak asteburu pasa pentsaturik izan eta, kasualitatez, Agurnek asteburu horretan bertan Anartzen laguntza behar izatea zereginen baterako. Anartzek, orduan, ondo pasatu edo lagundu... erabakia argia da. Agurnek asteburu pasa izorratzeko asmoa ezkutatu du Anartzen begietara, baina praktikan Anartz Agurneren jokoan sartu da.\nManipulazioa erabiltzen denean, normalean B ez da lehen momentutik kontziente, borondate konfliktoa ezkutuan geratzen da, harik eta B konturatu arte bere jokabidea manipulatua izan dela.\nBotere karismatikoaren funtsa menpekotasun afektiboa da. “Gidari” zein “dizipuluen” izaerak osatzen, moldatzen eta arrazoitzen doaz harremanaren arabera. Kasu hauetan, boterea zuzenean erabiltzeko premiarik ez da egoten gehienetan. Honela, Ainarak Agurne imitatzen duenean, eredu mailara altxatzen du. Agurneren intereseko jokabidea da hau, sustatu behar izan ez duen arren; Ainarak bere borondatez egiten du.\nNorbanako zein taldeek euren eremu sozialean botere banaketaz egiten duten irudikapenak boterearekiko bere(n) jokabidea zehaztuko du.


Antzerkia: Zirriborro – GUARDETXEA\nApirilak 17 igandea – 18:00 – 5€ helduentzako eta 3€ umeentzako\n“Badut taldea” 2011an eratu zen Txefo Rodrigez eta Anduriña Zurutuza-en eskutik. Klown munduan formatu gara azken hamabi urteotan. Maisu handiekin formatu gara, hauen artean, Virginia Imaz, Antón Valen, Pep vila, Pablo Ibarluzea, Martzelo Katz, Lila Monti, Gorka Ganso…).\nliburu literario bat idaztea ez da erreza berak intentuan urteak daramatza. Beste liburuetan murgildu egiten da eta inspiratzen da baina inoiz ez da konformatzen. Paper txuriaren aurrean dagoenean izango da bere emozioen borroka. Lortuko du bere liburu literarioa idaztea?


Apirilaren 23an… asko dago ospatzeko - LONDON School\nPortada » Apirilaren 23an… asko dago ospatzeko\nApirilaren 23an… asko dago ospatzeko2021-04-232021-04-23https://london-school.com/wp-content/uploads/2017/07/logo_london_school_retinal.pngLONDON Schoolhttps://london-school.com/wp-content/uploads/2021/04/blog-london-school1.jpg200px200px\nGaur apirilak 23, gauza asko ospatzen ditugu: Liburuaren Nazioarteko Eguna, Ingelesaren Eguna eta Gaztelaniaren Eguna. Hiru ospakizun hauek batzen baditugu, nahitaez literaturaren historiako bi pertsonarik garrantzitsuenetarikoetara zuzentzen gaitu: Miguel de Cervantes eta William Shakespeare.\nEgun hau ospatzeko, bi jenio unibertsal horien bitxikeria batzuk zuekin partekatu nahi ditugu, eta edozeinen lanak irakurri edo zuen gogokoena berrirakurtzera animatzen zaituztegu.\nHas gaitezen kasualitate batekin: Shakespeare eta Cervantes egun berean hil zirela esaten da, 1616ko apirilaren 23an. Baina ez zen horrela izan: Cervantes egun bat lehenago hil zen 22an, baina orduan ohitura zen bezala, hurrengo egunean lurperatu zuten, apirilaren 23an. Shakespeare 10 egun geroago hil zen. Eta orduan, nondik dator egun berean hil zirela uste izatea? Garai hartan bi herrialdeek erabiltzen zituzten egutegiak desberdinak zirela da arrazoia: Espainia egutegi gregorianoaren arabera arautzen zen, baina Erresuma Batuan egutegi hori ez zen ezarri 1752. urtera arte, hau da, Shakespeare hil zen urtean egutegi juliotarrak arautzen zuen. Bi egutegiek 10 eguneko aldea zuten. Nolanahi ere, egun horretan, apirilaren 23an, bi irudiak elkartu eta ospatzea arrazoi ona da.\nCervantes-en biografian sartuz gero, bere bizitza zirraragarriarekin beste liburu bat idatzi genezake, baina datu bitxienetako batzuk partekatzen ditugu:\nCervantes esklaboa izan zen 5 urtez Argelen. Anaiarekin batera zegoen eta behin baino gehiagotan ihes egiten saiatu arren, 500 eskudorekin erreskatatu zituzten.\nBere lanik garrantzitsuena, Don Quijote de la Mancha ospetsua da, historiako libururik itzuliena eta editatuena, Bibliaren ondoren. Nahiz eta 400 urte baino gehiago igaro, gaur egun ere apartekoa dena.\nEz zen Lepantoko besamotza. Borroka horretan zauritu zuten arren, ez zuen inoiz eskua galdu.\nEz da haren benetako itxura ezagutzen, Novelas Ejemplares-en hitzaurrean berak egindako deskribapena bakarrik dago erregistratuta.\nQuijote-ren bigarren zatia argitaratu baino bi urte lehenago, Alonso Fernández de Avellaneda idazle baten bertsioa agertu zen, gezurrezko inprenta-oin batekin. Uste da egilea Lope de Vega izan zela, Cervantese-k ez zuen harreman onik harekin. Gaur egun, El Quijote de Avellaneda deitzen zaio bertsio horri.\nEta azken gertaera hori Shakespeare-ren lanari buruzko teoria zabalduenetako batekin lotuko dugu:\nHainbat ikertzailek diote Shakespeare-k ez zuela ezer idatzi, Christopher Marlow-ek idatzi zituela lanak, edo behintzat, horietako batzuetan kolaboratu zutela. Teoriak bakarrik.\nMunduko obrarik antzeztuena da Macbeth, esaten da lau ordutik behin antzezpen bat dagoela nonbait.\nShakespeare aktorea zen, paper laburrak aukeratzen zituen arren, benetan lanpetuta zegoen. Negozio-gizona zen!\nIa 2.000 hitz eta esamolde asmatu zituen, gaur egun ere erabiltzen direnak, hala nola “distira guztiak ez dira urre.” (“all that glitters isn’t gold”) edo “izotzaldia urtu” (“break the ice”).\n“Shakespeare” da abizena idazteko modu zuzena? Ez dakigu… Gordetzen diren sinaduretan, autoreak berak idatzi zuen “Shakespe” “Shakespear” edo “Shakspere”.\nInteresgarria irudituko zitzaizuelakoan, egun hau liburu on batekin ospa dezazuela!\nOngi etorri aurten ere!


EGIN ZAITEZ BAZKIDE - Sociedad Micológica Barakaldo\nEGIN ZAITEZ BAZKIDEjose-micologica2021-05-26T12:44:33+01:00\nBETE GURE IZENA EMATEKO FORMULARIOA\nHasiera · Egin zaitez bazkide\nBazkide izateko harpidetza-buletina\nTELEFONOA EDO MUGIKORRA *\nHonen bidez, Barakaldo sozietate mikologikoko bazkide egiteko eskatzen dut, eta baimena ematen dut nire libretan edo kontu korrontean urteko 15 euroko kuota zorduntzeko .\nArduraduna: Barakaldoko Mikologia Elkartea.\nHelburua: Datuak biltzea, gure sozietateko bazkide egin ahal izateko.\nHartzailea: Barakaldoko Mikologia Elkartea\nBiltegiratuko diren datuak: izena, abizena, telefonoa, helbide elektronikoa, egoitza-datuak, NAN, banku-kontuaren zenbakia. Datu horiek gure zerbitzarietan biltegiratuta egon daitezke.\nDenbora: datu horiek 5 urtez egon daitezke gure artxiboetan edo baja eman arte: micologica@micologica-barakaldo.org\nEskubideak: zure datuak eskuratu, zuzendu, mugatu eta ezabatu ahal izango dituzu micologica@micologica-barakaldo.org helbidean, bai eta kontrol-agintaritza batean erreklamazio bat aurkezteko eskubidea ere..\nEzagutu bat egitearen abantailak\nGUREKIN KOLABORATZERA ANIMATZEN ZARA?\nAstelehen mikologikoak mikologia praktikoko tailer bikaina dira\nZure esku gure eskualdeko mikologiari buruzko bibliografia–funtsik garrantzitsuenetako bat\nOHitzaldiak, erakusketak eta mikologia ikastaroak eskaintzen ditugu. Lagundu gure urteroko erakusketan, 42 urte baitaramatza etenik gabe kultura mikologikoa zabaltzeko lan handia egiten.\nPrestakuntza-irteerak antolatzen ditugu auzolandegira. Lagun iezaguzu! Beren ingurunean dauden onddoak eta betetzen duten funtzio ekologiko garrantzitsua ezagutuko dituzu\nParte hartu gurekin Mikologia aztertzeko eta zabaltzeko hainbat proiektutan (Hongoen Biodibertsitatea, Hongoen Herbarioa)\nOnddoak aztertzeko laborategi bat dugu


Aurkezpena eta historia Presentacion - Urrutiko Lanbide Heziketako Institutua\nEl honor de que le dierais mi nombre supone más que cualquier otro para mí.\n1966ko azaroaren 13an inauguratu zen ofizialki Getxoko lehenengo institutua, Instituto Nacional de Enseñanza Media de Guecho izen ofizialarekin, eta Getxon zeuden Bilboko Gizonezko eta Emakumezko Institutuetako ordezkaritzen batuketaren ondorioz.\nJacinto Gómez Tejedor, institutuko lehenengo zuzendariaren hitzetan, Hezkuntza eta Zientzia Ministeritzak kontuan izan zuen "Getxoren garrantzia eta bere influentzi eremu zabala, Leioatik Butroi ibaiaraino, Plentzia eta Gorlizeko lurraldetan sartzerarte".\nBeraz, eskumaldeko lehenengo institutua izan zen eta orduan Getxoko alkate eta Bizkaiko Aldundiko presidenteordea, Fernando de Ybarra zenak adierazi zuenez "institutua inauguratzeak eman zion alkate bezala izan zuen satisfakziorik handiena".\nBerrogei ta hamar urte hauetan milaka Getxoko eta Getxo aldeko gazte pasatu dira bere geletatik.\nGetxo I bezala ezagutua izan arren, Getxo II eta Getxo III sortu ezkeroztik, 1981an IES Julio Caro Baroja BHI izena eman zitzaion.\nTelefonoa: 944280115 Fax: 944280116 014299aa@hezkuntza.net


2019ko Ohiko Batzar Nagusia - Real Sociedad de Futbol, SAD\nKURSAAL JAUREGIAN (19:00)\n2019ko Ohiko Batzar Nagusia\nRealeko Akziodunen Ohiko Batzar Nagusia gaur ospatuko da Donostiako Zurriolaren Ibilbide 1ean kokaturik dagoen Kursaal Jauregian, bigarren deialdian (19:00).\nLehena: Urteko kontuak hauek guztiak, 2019ko ekainaren 30ean itxitako ekitaldiari dagokionez. Baita ere kudeaketa soziala eta emaitzaren aplikazioaren proposamena aztertu eta, hala badagokio, onartzea.\nBigarrena: 2019ko uztailetik 2020eko ekainaren 30era bitarteko ekitaldi ekonomikorako aurkezten den aurrekontua aztertu eta, hala badagokio, onartzea.\nHirugarrena: Anoeta Estadioaren berrikuntza. Aurreikusteko moduko Inbertsioa eta finantziazioa. Administrazio Kontseiluari baimena.\nLaugarrena: Administrazio Kontsiluari baimena ematea Batzarrak hartzen dituen erabakiak interpretatu, zuzendu, osatu, betearazi eta garatzeko, baita Batzarrarengandik jasotzen dituen ahalmenak aldatzeko, eta aipatutako erabakiak instrumentu publiko bihurtzeko ahalmenak ematero ere.\nAdministrazio Kontseilua 1/2010 LegEDak (Kapital Sozietateen Legearen testu bategina) 203 artikuluan eta Merkataritzako Erregistroaren Erregelamenduak 101 artikuluan eta hurrengoetan ematen dioten eskubideaz baliatu da; horrenbestez, akta egingo da notarioaren esku-hartzearekin. 2016ko ekainaren 15en BORMEren erregistroan inskribatu zela eta –inskripzio zenbakia 252241–, batzar Nagusiaren iragarpena webgune korporatiboaren bitartez egiten da.\nEguneko gai-zerrendaren lehen eta bigarren puntuei dagokienez, eta R.D.L1/2010 272 artikuluan aurreikusitakoaren arabera, akziodun guztiek berehala eta dohainik eskuratu ahal izango dituzte Batzarrean aztertu eta, hala badagokio, onartzeko aurkeztu diren dokumentuak, hau da: 2019ko ekainaren 30ean itxitako Ekitaldiko Urteko Kontuak, Kudeaketa Txostena, Kontu Ikuskatzaileen Txostena eta 2019ko uztailaren 1etik 2020eko ekainaren 30era bitarteko ekitaldi ekonomikoari dagokion aurrekontua.\nAipatutako ekitaldian, REAL SOCIEDAD DE FUTBOLek irudiak hartuko ditu, eta irudi horiek web gunean edo sare sozialetan argitaratu ahal izango dira ekitaldiaren beraren sustapenerako. Baliteke irudi batzuetan zu edo zure ardurapean dagoen adingaberen bat agertzea; beraz, irudi horiek argitaratzea nahi ez baduzu, jakinarazi iezaguzu, mesedez, pdcp@realsociedad.eus posta elektroniko helbidera idatziz, eta berehala kenduko ditugu irudi horiek. Dagokion pribatutasun-politika honako esteka honetan aurki daiteke: https://cdn.realsociedad.eus//Uploads/CntDetalles/196/7/8d0dd67c-c4eb-4333-bd76-1bf056ac714e.pdf\n"Bazkide guztiei gomendatzen diet"


2018ko urriaren 18a, osteguna | Ordua Euskal Herrian 14:27:38\n“Nik uste aurrekontuak egongo direla”, De Guindos Espainiako Ekonomia Ministroak SER irratian egindako adierazpenak dira aurrekoak. EAJk Espainiako aurrekontuak babestuko dituela uste du, Katalunian Gobernua osatu ostean, “guztioi interesatzen zaigu” gaineratu du.\nMinistroaren ustetan, aurrekontuen inguruko negoziazioa, Kataluniak “baldintzatu du”. Behin Kataluniako Gobernua osatuta ordea, EAJ negoziaketarako prest ikusten du. Bere ustez, iaz egin bezala, Espainiako aurrekontuak berriz ere aurrera aterako dira PP, Ciudadanos eta EAJren babesarekin.\nItxaso Atutxak ezetz\nItxaso Atutxa EAJko BBBko lehendakariaren esanetan, aldiz, jeltzaleek ez dituzte aurrekontuak onartuko Kataluniako egoera normaldu arte, eta gogoratu du Carles Puigdemont Bruselan dela oraindik eta hainbat ordezkari politiko preso direla.\nHauteskundeen ondorengo egoera ere aztertu du Atutxak, Radio Euskadiko Boulevard saioan egindako elkarrizketan eta esan du independentismoa ez dela iritsi %50era baina hor daudela ia eta horrek "borondate argi bat" adierazten duela. Politika egiteko garaia dela aldarrikatu du, arazoa elkarrizketa bidez bakarrik konpon daitekeela eta alde biei negoziaziorako jarrera eskatu die.


Ebakuntza kirurgiko batzuetan, gehienez 180 eguneko itxaronaldia egongo da Espainia osoan. | Consumer\nEbakuntza kirurgiko batzuetan, gehienez 180 eguneko itxaronaldia egongo da Espainia osoan.\nDenbora hori erabiltzailea itxaron zerrendaren erregistroan sartzen den egunetik kontatuko da.\narabera: Astelehena, 2011ko uztailaren 18a\nEstatuko Gobernuak, lehen aldiz, Osasun Sistema Nazionalean (OSN) zenbait ebakuntza kirurgiko egiteko gehienez 180 eguneko itxaronaldia bermatzeko esparru-irizpideak ezarri ditu. Osasun eta Gizarte Politika Ministerioak jakinarazi zuenez, uztailaren 15ean onartutako errege-dekretua martxoaren 18an egindako bileran Lurralde arteko Kontseiluak lortutako akordioen emaitza da, “osasun-sistemaren iraunkortasuna hobetzeko eta bermatzeko neurrietan aurrera egiteko”. Ezarritako epeak betetzeko konpromisoa hartu dute autonomia-erkidegoek.\nGehieneko itxaronaldi hori nahitaez bete beharko da bihotz-kirurgia balbularrean, bihotz-kirurgia koronarioan, kataratetan, aldakako protesietan eta belauneko protesietan. Errege-dekretuak honela definitzen du OSNren osasun-prestazioak jasotzeko gehienezko denbora: egun naturaletan adierazitako itxaronaldia. Denbora hori ezin izango da gainditu ebakuntza kirurgikoa egiteko, kanpo-kontsultei erantzuteko edo OSNren erabiltzaile bati prozedura diagnostiko edo terapeutikoa egiteko. Denbora hori erabiltzailea itxaron zerrendaren erregistroan sartzen den egunetik kontatuko da.\nSartzeko gehieneko denboraren bermea gaixoa itxaron zerrendaren erregistroan sartzen den osasun laguntzari aplikatuko zaio. Beraz, ez da bermetzat hartuko Osasun Sailak adierazi zuenez, gaixoa itxaron zerrendan sartzeak eragin zuenaz besteko osasun laguntza.\nItxaroteko gehieneko denborak ezartzeko hiru irizpide aplikatu dira. Lehenik eta behin, kontuan hartuko da arreta eragin duten patologien larritasuna. Ebakuntza kirurgikoa biziraupena handitzeko, ezgaitasuna gutxitzeko edo bizi-kalitatea hobetzeko eraginkorra izatea ere begiratuko da. Hirugarrenik, ebakuntza kirurgikoa goiz egiteak gaixotasunaren progresioa edo haren ondorioak saihesten dituen aztertuko da.\nErrege Dekretuak ezartzen duenez, Lurralde arteko Kontseiluak aldez aurretik erabakita, Osasun Ministerioak aldian behin berrikusi ahal izango ditu gehieneko denborak, osasun-errealitatera, egoera ekonomikora eta OSNren erabiltzaileen beharretara egokitzeko. Era berean, beste prozesu batzuetarako, kanpo-kontsultetarako (arreta espezializatuko lehen kontsulta) eta prozedura diagnostiko eta terapeutikoetarako sarbide-denbora maximoak sartzen ahalko dira pixkanaka.\nErrege-dekretuaren aplikazio-eremutik kanpo geratzen dira organo eta ehunen transplanteen ebakuntza kirurgikoak. Ebakuntza horiek organoen eskuragarritasunaren arabera egingo dira, bai eta hondamendietan osasun-laguntza ematearen arabera ere. Horrez gain, ez dira sartzen baldintza egokiak betetzeko itxaron behar izan dezaketen eragiketak, hala nola, laguntza bidezko giza ugalketaren teknikekin zerikusia dutenak, larrialdiko osasun-laguntza (kideen berrezarpenak eta erredurak barne) eta araututako Osasun Sistema Nazionalaren zerbitzu-zorroan ez dagoen osasun-laguntza.\nbelauna bihotzeko kirurgia kataratak lista-eu protesi